cyanic-selkie/wikianc huggingface dataset:
ഡ്രീ ഫെസ്റ്റിവൽ
പുരാണ വശങ്ങൾ
തുടക്കത്തിൽ, മനുഷ്യർ ഭക്ഷണത്തിനായി തിരഞ്ഞു. Wpyo supuñ ന്റെ ഫലഭൂയിഷ്ഠമായ ദേശങ്ങളിൽ കൃഷി ആരംഭിച്ചത് ആൻ‌ ഡോൺ‌വും അബ്ബ ലൊബോയും ആണ്. അങ്ങനെ സ്ഥിരതാമസമാക്കിയ ഒരു ജീവിതം ആരംഭിച്ച ആദ്യത്തെ മനുഷ്യനായിരുന്നു ആൻ‌ ഡോൺ‌വ്. കൃഷി ആരംഭിച്ച ആദ്യത്തെ വ്യക്തിയായിരുന്നു അബ്ബ ലൊബോ. ആദ്യത്തെ ബാച്ച് മൺവെട്ടികളും ടുറെ ഡൈപ്പ് ആദ്യത്തെ ബാച്ച് വടിവാളുകളുമായി Twgyó ilyo ’ കുറ്റിക്കാടുകൾ, സസ്യങ്ങൾ എന്നിവ വലിയ ഭൂപ്രദേശങ്ങളിൽ നിന്ന് നീക്കം ചെയ്തു. വടക്ക്, തെക്ക് ഭാഗങ്ങളിൽ നിന്ന് കാറ്റ് വീശിയടിച്ചെങ്കിലും അവശിഷ്ടങ്ങൾ കത്തിച്ചു. അടുത്തതായി, വിതയ്ക്കുന്നതിന് മണ്ണ് തയ്യാറാക്കി.
കാർഷിക ഭൂമികൾ തയ്യാറായെങ്കിലും നെല്ല് ലഭ്യമല്ലായിരുന്നു. അതിനാൽ, വിത്തുകൾക്കായുള്ള അന്വേഷണം ആരംഭിച്ചു. ഈ പ്രക്രിയയിൽ, ആൻ‌ ഡോൺ‌, അബ്ബ ലൊബോ എന്നിവർ‌ മുർ‌ട്ട ലെംബിയയിൽ‌ എത്തി, അവിടെ നിന്ന് പ്യാപിൻ, പിയാരെ നെല്ല് എന്നിവയുടെ വിത്തുകളും മുർ‌തു യാരിൻ നിന്നും വെള്ളരി, ധാന്യം എന്നിവയുടെ വിത്തുകളും കരസ്ഥമാക്കി. കുറവുണ്ടായിരുന്നതിനുവേണ്ടി തിരയൽ തുടർന്നു. അവർ ഒരു നായയുടെ സഹായത്തോടെ വയൽ പിന്തുടർന്ന് ഒടുവിൽ വിത്തുകളുടെ ഉറവിടം കണ്ടെത്തി.
അധിക ഉറവിടങ്ങൾ
1. Dree and its modification, By Shri Lod Kojee. Published in the Souvenir of the Central Dree Committee, Ziro of 1992, the year in which silver jubilee of the Dree Festival celebration was observed.
2. The Dree, an agricultural community festival of Apatanis and its importance, By Shri Tage Dibo. Article published in The Arunachal Times on 4 July 2009.
3. The rising faith of the Apatanis, By Shri Mihin Kaning. Article published in The Echo of Arunachal on 31 December 2005.
പുറംകണ്ണികൾ
വർഗ്ഗം:ജൂലൈ മാസത്തെ വിശേഷദിനങ്ങൾ വർഗ്ഗം:ഇന്ത്യയിലെ മതപരമായ ആഘോഷങ്ങൾ
ബെറ്റ്സിബോക്ക നദി
മധ്യ-വടക്കൻ മഡഗാസ്കറിൽ 525 കിലോമീറ്റർ (326 മൈൽ) നീളമുള്ള നദിയാണ് ബെറ്റ്സിബോക്ക. ഇത് വടക്കുപടിഞ്ഞാറൻ ഭാഗത്ത് ഒരു വലിയ അഴിമുഖം ഉണ്ടാക്കിക്കൊണ്ട് ബോംബെട്ടോക്ക ഉൾക്കടലിലേയ്ക്കൊഴുകിപ്പോകുന്നു. അത് ആന്റനാനരിവോയുടെ കിഴക്കുഭാഗത്ത് നിന്നുത്ഭവിക്കുന്നു. ഈ നദി ചതുപ്പിൽ ചുറ്റപ്പെട്ടുകിടക്കുന്നു. മറ്റുനദികളിൽ നിന്ന് വ്യത്യസ്തമായി ഈ നദിയിൽ ചുവന്ന നിറത്തിലുള്ള വെള്ളമാണ് കാണപ്പെടുന്നത്. ഇത് നദീതീരങ്ങളിൽ അവശിഷ്ടങ്ങളടിയാൻ കാരണമായിത്തീരുന്നു. ഈ നദി കടലിലേക്ക് ചുവന്ന ഓറഞ്ച് ചെളിയും കൊണ്ടുവരുന്നു. ഈ ചെളി കൂടുതലും നദിയിലോ ഉൾക്കടലിലോ അടിയുന്നു.
വടക്കുപടിഞ്ഞാറൻ മഡഗാസ്കറിലെ കാറ്റസ്ട്രോഫിക് മണ്ണൊലിപ്പിന്റെ വിചിത്രക്കാഴ്ചയാണ് ഇത്. കഴിഞ്ഞ 50 വർഷത്തിനിടയിൽ നാടൻ വനത്തെ കൃഷിക്കും മേച്ചിൽസ്ഥലത്തിനുമായി നീക്കം ചെയ്തതിലൂടെ ദ്വീപിലെ ചില പ്രദേശങ്ങളിൽ വൻതോതിൽ ഹെക്ടറിന് 250 മെട്രിക് ടൺ (ഏക്കറിന് 112 ടൺ) മണ്ണിന്റെ നാശനഷ്ടമുണ്ടായി. ഇത്രയും ലോകത്ത് മറ്റൊരിടത്തും രേഖപ്പെടുത്തിയിട്ടില്ല. നദീ തടത്തിൽ നിരവധി മത്സ്യ ഇനങ്ങളുണ്ട്. ഇതിൽ മൂന്ന് ഇനങ്ങൾ സിക്ലിഡ്സ്, പരേട്രോപ്ലസ് പെറ്റിറ്റി, പി. റ്റ്സിമോളി, പി. മാകുലേറ്റസ് എന്നിവയാണ്.
ബെറ്റ്സിബോക്കയുടെ ഏറ്റവും വലിയ കൈവഴിയായ ഐകോപ നദി തലസ്ഥാനമായ ആന്റനാനരിവോയിലൂടെ ഒഴുകുന്നു.
ബാഹ്യ ലിങ്കുകൾ
വർഗ്ഗം:മഡഗാസ്കറിലെ നദികൾ വർഗ്ഗം:ആഫ്രിക്കയിലെ നദികൾ
ഒരു അഡാർ ലവ്
ഒരു അഡാർ ലവ്, ഒമർ ലുലു സംവിധാനം ചെയ്യുന്നതും പ്രിയ പ്രകാശ് വാരിയർ, സിയാദ് ഷാജഹാൻ, റോഷൻ അബ്ദുൾ റൗഫ്, നൂറിൻ ഷെരീഫ് എന്നീ പുതുമുഖങ്ങൾ പ്രധാന കഥാപാത്രങ്ങളെ അവതരിപ്പിക്കുന്നതുമായ 2019 ൽ പുറത്തിറങ്ങിയ ഒരു മലയാളം റൊമാൻറിക് കോമഡി ചിത്രമാണ്. ചിത്രത്തിലഭിനയിച്ചിരുക്കുന്നവരെല്ലാംതന്നെ അഭിനയരംഗത്തെ തുടക്കക്കാരാണ്. ഈ ചിത്രത്തിൻറെ കഥയും സംഭാഷണങ്ങളും സാരംഗ് ജയപ്രകാശും, ലിജോ പനഡാനുമാണ് നിർവ്വഹിച്ചിരിക്കുന്നത്. ഔസേപ്പച്ചൻ മൂവി ഹൗസിന്റെ ബാനറിൽ ഔസേപ്പച്ചൻ വളക്കുഴി നിർമ്മിച്ച് ഈ ചിത്രം കേരളത്തിലെ ഒരു പ്ലസ് ടു സ്‌കൂളിലെ വിദ്യാർത്ഥികൾക്കിടയിലെ പ്രേമകഥയാണ് പറയുന്നത്.
സിനിമയുടെ സംഗീത സംവിധാനം നിർവ്വഹിച്ചിരിക്കുന്നത് ഷാൻ റഹ്മാനാണ്. വിനീത് ശ്രീനിവാസൻ ആലപിച്ച “മാണിക്യ മലരായ പൂവി” എന്ന മാപ്പിള ഗാനത്തിൻറെ പുനരാവിഷ്കരണം 2018 ഫെബ്രുവരി 9 ന് യൂ ട്യൂബിൽ ഈ ചിത്രത്തിൻറെ പ്രമോഷൻറെ ഭാഗമായി അപ്ലോഡ് ചെയ്തിരുന്നു. മികച്ച പ്രതികരണം ലഭിച്ച ഈ ഗാനത്തിന്  20 മണിക്കൂറിനുള്ളിൽ ഏകദേശം  ഒരു ദശലക്ഷം കാഴ്ചക്കാരും 50,000 ലൈക്കുകളും ലഭിച്ച് സമീപകാലത്തെ പ്രഥമസ്ഥാനം അലങ്കരിക്കുന്ന ഒരു വൈറൽ വീഡിയോ ആയിത്തീർന്നിരുന്നു. മാണിക്യ മലരായ പൂവി എന്ന മാപ്പിളപ്പാട്ടിന്റെ യഥാർത്ഥ പതിപ്പ് രചിച്ചത് പി.എം.എ. ജബ്ബാർ എന്ന കവിയായിരുന്നു. ഈ ഗാനം 1978 ൽ തലശ്ശേരി കെ. റഫീഖ് ഈണം നല്കി അവതരിപ്പിച്ചിരുന്നു. പി.എം.എ. ജബ്ബാറിന്റെ യഥാർത്ഥ രചന തന്നെയാണ് ഈ ചിത്രത്തിൽ ഉപയോഗിച്ചിരിക്കുന്നത്. സംവിധായകൻ ഒമർ ലുലുവും നിർമ്മാതാവ് ഔസേപ്പച്ചനും തമ്മിലുണ്ടായ വഴക്കുകൾ മൂലം വൈകി 2019 ഫെബ്രുവരി 14-ന് ചിത്രം റിലീസായി.
കഥാസംഗ്രഹം
ഹൈസ്കൂൾ കുട്ടികൾ 11 -ആം ക്ലാസ്സിൽ ആദ്യമായി കണ്ടുമുട്ടിയതുമുതൽ 12 -ാം ക്ലാസ്സിൽ ബിരുദം നേടുന്നതുവരെയുള്ള കഥയാണ് ഈ ചിത്രം പറയുന്നത്. ഗാധയുടെയും മറ്റ് സുഹൃത്തുക്കളുടെയും സഹായത്തോടെ റോഷൻ പ്രിയയെ ആകർഷിക്കുന്നു. ഒരു സായാഹ്നത്തിൽ റോഷനും സുഹൃത്തുക്കളും മദ്യപിച്ചു, റോഷന്റെ ഒരു സുഹൃത്ത് അബദ്ധത്തിൽ റോഷന്റെ ഫോണിൽ നിന്നുള്ള ലൈംഗിക വീഡിയോകൾ സ്കൂളിലെ വാട്ട്‌സ്ആപ്പ് ഗ്രൂപ്പിലേക്ക് അയച്ചു. ഇത് റോഷനും പ്രിയയും തമ്മിലുള്ള അകലത്തിന് കാരണമാകുന്നു.
റോഷനും ഗാധയും പിന്നീട് പ്രിയയെ അസൂയപ്പെടുത്താൻ പ്രണയത്തിലാണെന്ന് നടിക്കുന്നു, പക്ഷേ അവർ പരസ്പരം വികാരങ്ങൾ പ്രകടിപ്പിക്കുന്നു. പ്രിയ റോഷനെ സമീപിച്ച് അവൾ അവനോട് ക്ഷമിച്ചുവെന്നും അവർക്ക് വീണ്ടും ബന്ധം ആരംഭിക്കാൻ കഴിയുമെന്നും പറയുന്നു. പക്ഷേ, ഗാധയെ മറക്കാൻ റോഷന് കഴിയുന്നില്ല. ഹൃദയം നുറുങ്ങി, അവൾ റോഷനോട് പറയുന്നു, ഗാധയ്ക്ക് മാത്രമേ അദ്ദേഹത്തിന് അനുയോജ്യമായ പങ്കാളിയാകാൻ കഴിയൂ, അവർ ബന്ധം അവസാനിപ്പിക്കുന്നു.
പുറത്തുനിന്നുള്ള കണ്ണികൾ
വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ
റാസ് അൽ ഖൈമ
ഐക്യ അറബ് എമിറേറ്റുകളിലെ ഏഴ് എമിറേറ്റുകളിൽ ഒന്നാണ് റാസ് അൽ ഖൈമ (അറബി ഭാഷയിൽ: رأس الخيمة Rā's al Ḫaima). ചരിത്രപരമായി ജുൽഫർ എന്നറിയപ്പെടുന്നു.
അതിന്റെ പേര് അർത്ഥമാക്കുന്നത് "headland of the small huts" എന്നാണ്. അതായത് തീരപ്രദേശത്ത് നിലനിന്നിരുന്ന തദ്ദേശീയ കെട്ടിടങ്ങൾ കാരണമാകാം. ഒമാനിലെ മുസന്തത്തിന്റെ അതിർത്തിയിലൂം യു.എ.ഇയുടെ വടക്കൻ ഭാഗത്തുമാണ് എമിറേറ്റ് സ്ഥിതി ചെയ്യുന്നത്. ഇത് 2,486 ചതുരശ്ര കിലോമീറ്ററാണ് വ്യാപിച്ചുകിടക്കുന്നത്. റാസ് അൽ ഖൈമ എന്നും അറിയപ്പെടുന്ന തലസ്ഥാന നഗരത്തിൽ ഭൂരിഭാഗം ജനങ്ങളും വസിക്കുന്നു.
അവലംബം
http://www.sheikhdrsultan.ae/portal/ar/page-not-found.aspx
വർഗ്ഗം:ഐക്യ അറബ് എമിറേറ്റുകൾ വർഗ്ഗം:ഐക്യ അറബ് എമിറേറ്റിലെ നഗരങ്ങൾ
മുടപ്പത്തൂർ
മുടപ്പത്തൂരിലെ പത്ത് മഠങ്ങൾ ഇവയാണ്. 1. ശ്രീ മുടപ്പത്തൂർ ശിവക്ഷേത്രം 2. ശ്രീ കുട്ടിച്ചാത്തൻ മഠം 3. ശ്രീ അറ്റിൻകര മുച്ചിലോട്ട് ഭഗവതി ക്ഷേത്രം
ആന്ധ്ര പ്രദേശ് നിയമസഭ
ആന്ധ്ര പ്രദേശ് സംസ്ഥാനത്തെ നിയമനിർമ്മാണ സഭയാണ് ആന്ധ്ര പ്രദേശ് നിയമസഭ. ആന്ധ്ര പ്രദേശ് നിയമസഭയ്ക്ക് രണ്ട് സഭകൾ ഉണ്ട്. അധോസഭയും ഉപരിസഭയും. മുൻപ് ഒറ്റ സഭയായും ചരിത്രത്തിൽ നിലനിന്നിരുന്നു.
Legislative Assembly Constituencies
ആന്ധ്ര പ്രദേശിൽ 13 ജില്ലകളിലായി ആകെ 175 അസംബ്ലി മണ്ഡലങ്ങൾ ആണുള്ളത്.
References
വർഗ്ഗം:ഇന്ത്യയിലെ സംസ്ഥാന നിയമനിർമ്മാണസഭകൾ
ഫു സോയി ദയോ ദേശീയോദ്യാനം
ഫു സോയി ദയോ ദേശീയോദ്യാനം തായ്‌ലാന്റിലെ ഉട്ടരാഡിറ്റ് പ്രവിശ്യയിലെ നാം പറ്റ് ജില്ലയിലും, ചാറ്റ് ട്രക്കൻ ജില്ലയിലെ ഫിറ്റ്സാനനുലോകിലും സ്ഥിതിചെയ്യുന്ന ദേശീയോദ്യാനമാണ്. 2008-ൽ 109-ാമത്തെ ദേശീയോദ്യാനമായി ഇത് നിലവിൽ വന്നു. 2,120 മീറ്റർ ഉയരമുള്ള ഫു സോയി ദയോ പർവ്വതവും ഫു സോയി ദയോ വെള്ളച്ചാട്ടവും ഇവിടെ കാണപ്പെടുന്നു.
ഫു സോയി ദാവോ വെള്ളച്ചാട്ടം, സൈതിപ് വെള്ളച്ചാട്ടം എന്നിവയാണ് പാർക്കിന്റെ ആകർഷണങ്ങൾ. തെക്കുകിഴക്കായി ഫു ക്രാഡെങ് പീഠഭൂമിയിലെ പ്രദേശത്തിന് സമാനമാണ് ഭൂപ്രകൃതി. തെക്കുകിഴക്കായി പുൽമേടുകളും പൈനസ് കെസിയ പോലുള്ള പൈൻ മരങ്ങളും കാണപ്പെടുന്നു. ബെതുല അൽ‌നോയിഡ്സ്, ഷിമ വാലിചി, ഷോറിയ സിയാമെൻസിസ് എന്നിവയാണ് കാട്ടിൽ കാണപ്പെടുന്ന മറ്റ് മരങ്ങൾ. ഫു സോയി ദാവോയിലെ പ്രാദേശിക സസ്യങ്ങളാണ് ഉട്രിക്കുലാരിയ സ്പിനോമാർഗിനാറ്റ, ഉട്രികുലാരിയ ഫ്യൂസോയിഡാവെൻസിസ്.
ഇവിടെ ഏറ്റവും എടുത്തുകാണിക്കുന്ന ഒന്നാണ് ഡോക് എൻ‌ഗോൺ നക് (ดอก หงอน นาค - മർഡാന്നിയ ജിഗാൻ‌ടിയ) മഴക്കാലത്ത് (๋ ജൂലൈ-ഓഗസ്റ്റ്) വയലുകളിലുടനീളം ഇവ വിരിഞ്ഞുനിൽക്കുന്നത് മനോഹരമായ പർപ്പിൾ ദൃശ്യങ്ങൾ സൃഷ്ടിക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
കാൽക് (കീ ബോർഡ് വിന്യാസം)
ടാബ്‌ലറ്റ് കമ്പ്യൂട്ടറുകളും ടച്ച് സ്‌ക്രീൻ മൊബൈലുകളും ഉപയോഗിക്കുന്നവർക്ക് എളുപ്പത്തിൽ ടൈപ്പ് ചെയ്യാൻ സഹായിക്കുന്ന കീ ബോർഡ് വിന്യാസമാണ് കാൽക്. ജർമനിയിലെ മാക്‌സ് പ്ലാങ്ക് ഇൻസ്റ്റിറ്റിയൂട്ട് ഫോർ ഇൻഫോമാറ്റിക്‌സിലെ ഗവേഷകരുടെ നേതൃത്വത്തിലാണ് പുതിയ കീബോർഡ് തയ്യാറാക്കിയത്. പുതിയ കീബോർഡിന്റെ അവസാനത്തെ നാല് അക്ഷരങ്ങളാണ് കാൽക്.
ഇടത്ത് നാലുവരികളിലും നാലുനിരകളിലുമായും വലത്ത് നാല് വരികളിലും മൂന്ന് നിരകളിലുമായാണ് അക്ഷരങ്ങൾ അടുക്കിവെച്ചിരിക്കുന്നത്. ക്വർട്ടിയിൽ മിനുട്ടിൽ 20 വാക്കുകൾ ടൈപ്പ് ചെയ്യാമെങ്കിൽ കാൽകിൽ 37 വാക്കുകൾ തയ്യാറാക്കാമെന്ന് ഗവേഷകർ പറയുന്നു.
അവലംബം
വർഗ്ഗം:കീബോർഡ് വിന്യാസങ്ങൾ
കുടുക്കവീണ
ഒറ്റക്കമ്പി മാത്രമുള്ള അത്യപൂർവ്വവാദ്യമാണ് കുടുക്കവീണ. ഷട്‌കാലഗോവിന്ദമാരാരുടെ കാലത്തോളം പഴക്കമുള്ളതായി കരുതപ്പെടുന്നു. അതിനു ശേഷം ലുബ്ധപ്രചാരത്തിലായ ഈ വാദ്യം പിൽക്കാലത്ത് വീണ്ടും പ്രചാരത്തിലാകുകയായിരുന്നു.
ഘടന
വലിയ നാളികേരത്തിന്റെ അകക്കാമ്പ് തുരന്നുകളഞ്ഞ് മുഴുക്കുടുക്കയും നാളികേരത്തിന്റെ അരച്ചിരട്ടയുമാണ് കുടുക്കവീണയുടെ പ്രധാന ഭാഗങ്ങൾ. മുഴുക്കുടുക്കയെയും അരച്ചിരട്ടയേയും ലോലമായ നാദക്കമ്പികൊണ്ട് ബന്ധിക്കും. പശുവിൻതോൽകൊണ്ട് അരച്ചിരട്ടയുടെ മുറിഭാഗം പൊതിയും. ഈർക്കിൽകൊണ്ട് ഒറ്റക്കമ്പിയിൽ ഈണങ്ങൾ മീട്ടിയാണ് പ്രവർത്തിപ്പിക്കുന്നത്.
അവലംബങ്ങൾ
വർഗ്ഗം:തന്ത്രിവാദ്യങ്ങൾ
കുഡ്ലിഗി
കർണാടകത്തിലെ ബെല്ലാരി ജില്ലയിലെ ഒരു പഞ്ചായത്ത് പട്ടണമാണ് കുഡ്ലിഗി (ಕೂಡ್ಲಿಗಿ).
ഭൂമിശാസ്ത്രം
14.9°N, 76.38°W എന്ന അക്ഷാംശത്തിലും രേഖാംശത്തിലുമാണ് കുഡ്ലിഗി സ്ഥിതി ചെയ്യുന്നത്. ശരാശരി ഉയരം 596 മീറ്ററാണ്. nbsp;metres (1955 feet). ബൊമ്മഘട്ടയിലെ ശ്രീ ഹുളികുണ്ടെരായ ക്ഷേത്രം 23 കിലോമീറ്റർ ദൂരെയാണ്.
ജനങ്ങൾ
2001-ലെ സെൻസസ് പ്രകാരം ഇവിടുത്തെ ജനസംഖ്യ 21,855 ആണ്. പുരുഷന്മാർ 51% സ്ത്രീകൾ 49%. ശരാശരി സാക്ഷരത 54% ആണ്. ഇത് ഇന്ത്യയിലെ ശരാശരിയായ 59.5% എന്ന നിരക്കിനേക്കാൾ കുറവാണ്. പുരുഷന്മാരുടെ സാക്ഷരത 62%, സ്ത്രീകളുടേത് 46% എന്നിങ്ങനെയാണ് നിരക്കുകൾ. 15% ജനങ്ങളും 6 വയസ്സിൽ താഴെ പ്രായമുള്ളവരാണ്.
കെർഷ് കടലിടുക്ക്
അസോവ് കടലിനെ കരിങ്കടലുമായി ബന്ധിപ്പിക്കുന്ന കടലിടുക്കാണ് കെർഷ് കടലിടുക്ക് Kerch Strait (റഷ്യൻ: Керченский пролив, ഉക്രേനിയൻ: Керченська протока, ക്രിമിയൻ ടട്ടാർ: Keriç boğazı). ദക്ഷിണ റഷ്യയിലെ ഒരു ഉൾനാടൻ കടലായ അസോവ്, കരിങ്കടലിന്റെ ഒരു ശാഖയായ അസോവിനെ കരിങ്കടലുമായി ബന്ധിപ്പിക്കുന്നത് കെർഷ് കടലിടുക്കാണ്. റഷ്യയിലെ ക്രസ്‌നോദർ ക്രായിയിലുള്ള തമൻ ഉപദ്വീപിന്റെ പടിഞ്ഞാർ നിന്ന് ക്രീമിയ ഉപദ്വീപിനെ വേർത്തിരിക്കുന്നത് കെർഷ് കടലിടുക്കാണ്. 3.1 കിലോമീറ്റർ (1.9 മൈൽ ) മുതൽ 15 കിലോമീറ്റർ (9.3 മൈൽ) വരെ വീതിയും 18 മീറ്റർ (59 അടി) താഴ്ചയുമാണ് കെർഷ് കടലിടുക്കിന് ഉള്ളത്. കെർഷ് കടലിടുക്കിനെ ഏറ്റവും പ്രധാനപ്പെട്ട തുറമുഖം ക്രീമിയൻ സിറ്റിയാണ്. നേരത്തെ ഇത് ക്രീമിയൻ ബോസ്ഫറസ് എന്ന പേരിലാണ് അറിയപ്പെട്ടിരുന്നത്. കടലിടുക്കിന്റെ റഷ്യയിലെ ക്രസ്‌നോദർ ഭാഗത്ത് തമൻ ഉൾക്കടൽ തുസ്ല ദ്വീപിനെ വലയം ചെയ്തിരിക്കുന്നു. കെർഷ് കടലിടുക്കിന്റെ മധ്യത്തിൽ സ്ഥിതിചെയ്യുന്ന ദ്വീപാണ് തുസ്‌ല. കെർഷ് ഉപദ്വീപിന്റെ പടിഞ്ഞാർ ഭാഗത്തിനും തമൻ ഉപദ്വീപിന്റെ കിഴക്ക് ഭാഗത്തിനും ഇടയിലാണ് തുസ്‌ല ദ്വീപ്‌ സ്ഥിതിചെയ്യുന്നത്. 2003ൽ, 3.8 കിലോമീറ്റർ (2.4 മൈൽ) നീളമുള്ള ഡാം റഷ്യ പണിക്കഴിപ്പിച്ചിട്ടുണ്ട്. കടലിടുക്കിലെ ഏറ്റവും വലിയ റഷ്യൻ ജനവാസ കേന്ദ്രമായ തമനിന് സമീപം ഒരു വലിയ കാർഗോ തുറമുഖത്തിന്റെ നിർമ്മാണം റഷ്യ ആരംഭിച്ചിരുന്നു. എന്നാൽ അതിന്റെ നിർമ്മാണം പിന്നീട് നിർത്തിവെച്ചു.
ചരിത്രം
ഏകദേശം 35 കിലോമീറ്റർ (22 മൈൽ) നീളവും ഏറ്റവും ഇടുങ്ങിയ ഭാഗത്ത് 3.1 കിലോമീറ്റർ (1.9 മൈൽ) വീതിയുമാണ് കെർഷ് കടലിടുക്കിന്. തമനിൽ നിന്ന് ക്രീമിയയെ കിഴക്കൻ ഭാഗത്ത് വേർത്തിരിക്കുന്നത് കെർഷ് കടലിടുക്കാണ്. പടിഞ്ഞാറൻ ഭാഗത്ത് ബന്ധിപ്പിക്കുന്നത് കോക്കസസ് പർവത നിരകളും. പുരാതനകാലത്ത്, കുബൻ നദിയുടെ കൈവഴികളായി വിവിധ ദ്വീപുകളായ വിഭജിച്ചിരുന്നതായി കരുതപ്പെടുന്നുണ്ട്. ഇത് പിന്നീട് കാലക്രമേണ ഒന്നായതായാണ് കരുതപ്പെടുന്നത്. റോമൻ ജനത കെർഷ് കടലിടുക്കിനെ ക്രീമ്മീരിയൻ ജലസന്ധി-Cimmerianus Bosporus Cimmerian Strait (Κιμμέριος Βόσπορος, Kimmérios Bosporos) എന്ന ഗ്രീക്ക് നാമത്തിൽ ആണ് അറിയപ്പെട്ടിരുന്നത്. രണ്ടാം ലോകമഹായുദ്ധ കാലത്ത് സോവിയറ്റ് ചെമ്പടയും ജർമ്മനിയുടെ നാസി സൈന്യവും തമ്മിലുള്ള വളരെ ശക്തമായ യുദ്ധത്തിന് കെർഷ് ഉപദ്വീപ് സാക്ഷിയായിട്ടുണ്ട്. വർഷത്തിലെ ഏറ്റവും തണുപ്പുള്ള മാസങ്ങളിൽ വരെ യുദ്ധം നടന്നു. 1943ന്റെ തുടക്കത്തിൽ പൗരസ്ത്യ മുന്നണി സ്ഥിരത നേടിയതിന് ശേഷം കെർഷ് കടലിടുക്കിന് കുറുകെ 4.8 കിലോമീറ്റർ (3.0മൈൽ) റോഡും റെയിൽ പാലവും നിർമ്മിക്കാൻ ഹിറ്റ്‌ലർ ഉത്തരവിട്ടു. 1943 ജൂൺ 14ന് കേബിൾ റെയിൽവേ (കേബിൾ കാർ) പ്രവർത്തന സജ്ജമായി. ദിനം പ്രതി ആയിരം ടൺ വഹിക്കാവുന്ന കേബിൾ കാർ സജ്ജാമായി. എന്നാൽ ഇത് കൂബൻ സൈന്യത്തിലെ പതിനേഴാ ആർമിയുടെ പ്രതിരോധ ആവശ്യങ്ങൾക്ക് മാത്രമായിട്ടായിരുന്നു ഉപയോഗിച്ചിരുന്നത്. 1943 സെപ്തംബറിലാണ് ഇതിന്റെ പണി പൂർത്തിയായത്. 1944ൽ സോവിയറ്റ് യൂനിയൻ ക്രെഷ് കടലിടുക്കിന് കുറുകെ റെയിൽവേപ്പാലം നിർമ്മിച്ചു. ജർമ്മൻക്കാരിൽ നിന്ന് പിടിച്ചെടുത്ത സാധനങ്ങൾ ഉപയോഗിച്ചായിരുന്ന നിർമ്മാണം. 1944 നവംബറിൽ റെയിൽ പാലം പ്രവർത്തനം സജ്ജമായി. എന്നാൽ, 1945 ഫെബ്രുവരിയിലുണ്ടായ ശക്തമായ മഞ്ഞു വീഴ്ചയെ തുടർന്ന് പാലത്തിന് കേടുപാടുകൾ സംഭവിച്ചു. പിന്നീട് പുനർനിർമ്മാണത്തിനുള്ള ശ്രമങ്ങളുണ്ടായില്ല. 2003ൽ കെർഷ് കടലിടുക്കിലെ തുസ്ല ദ്വീപിനെ കേന്ദ്രീകരിച്ച് റഷ്യയും ഉക്രൈനും തമ്മിൽ തർക്കം നിലനിൽക്കുന്നുണ്ട്.
2007ലെ ശരത്കാല കൊടുങ്കാറ്റ്‌
2007 നവംബർ 11 ഞായറാഴ്ച കരിങ്കടലിൽ രൂപപ്പെട്ട വളരെ ശക്തമായ ശരത്കാല കൊടുങ്കാറ്റ് മൂലം നാലു കപ്പലുകൾ മുങ്ങിയതായും ആറു കപ്പലുകൾ കരയിലെ മണൽ തിട്ടയിൽ കുടുങ്ങിയതായും വാർത്ത ഏജൻസികൾ റിപ്പോർട്ട് ചെയ്തിരുന്നു. രണ്ടു എണ്ണ ടാങ്കറുകൾ തകർന്ന് എണ്ണ ചോർന്ന് 23 നാവികർ മരണപ്പെട്ടതായും റിപ്പോർട്ടുണ്ടായിരുന്നു..
അവലംബം
വർഗ്ഗം:കടലിടുക്കുകൾ
യോഹാൻ വെർമീർ
ഡച്ച് ചിത്രകാരനായിരുന്നു യോഹാൻ വെർമീർ അഥവാ യാൻ വെർമീർ (1632 – ഡിസം: 1675). റെംബ്രാന്ത് കഴിഞ്ഞാൽ ഡച്ച് ചിത്രകലയെ ഏറ്റവും സ്വാധീനിച്ച ചിത്രകാരനാണ് വെർമീർ. വെർമീറിന്റെ ഗുരുവിനെക്കുറിച്ച് ആധികാരികമായ വിവരങ്ങൾ ഒന്നും തന്നെ ലഭ്യമല്ല. ലിയോനർത്ത് ബ്രമേർ എന്ന ചിത്രകാാരൻ വെർമീറിനു ചില ഉപദേശങ്ങൾ നൽകിയിട്ടുണ്ടെന്ന അനുമാനങ്ങൾ മാത്രമേ നിലവിലുള്ളൂ. വളരെക്കാലം ചിലവഴിച്ചാണ് അദ്ദേഹം ചിത്രം എഴുതിയിരുന്നത്. വാസ്തവികമായ രചനാരീതിയാണ് അദ്ദേഹം കൈക്കൊണ്ടിരുന്നത്.വർണ്ണലയ വൈഭവങ്ങളുടെ കാര്യത്തിൽ അദ്ദേഹം വൈദഗ്ദ്ധ്യം പുലർത്തുന്നു."
സാങ്കേതികസഹായം
ഛായാഗ്രഹണചിത്രത്തോട് കിടപിടിക്കുന്നതരത്തിലുള്ള വിശദാംശങ്ങൾ ഉൾക്കൊള്ളുന്ന വെർമീറിൻ്റെ ചിത്രകലാരീതികൾ ഏറെക്കാലം സംവാദങ്ങൾക്ക് വഴിവച്ചിട്ടുണ്ട്. അദ്ദേഹത്തിന് ചിത്രകലയിൽ യാതൊരു പരിശീലനവും ലഭിച്ചിട്ടില്ല എന്നതും ചിത്രങ്ങൾ വരക്കുന്നതിന് മുന്നോടിയായുള്ള സ്കെച്ചുകളോ ട്രേസുകളോ ചെയ്തതായി കാര്യമായ തെളിവുകളൊന്നും ലഭിച്ചിട്ടില്ല എന്നതുമുൾപ്പടെയുള്ള കാര്യങ്ങൾ അടിസ്ഥാനമാക്കി, അദ്ദേഹത്തിൻ്റെ ചിത്രങ്ങൾ ഏതെങ്കിലും സാങ്കേതികവിദ്യയുടെ സഹായത്താൽ നിർമ്മിച്ചതായിരിക്കാമെന്ന സംശയങ്ങളാണ് സംവാദങ്ങൾക്ക് കാരണം.
2001-ൽ ബ്രിട്ടീഷ് കലാകാരനായ ഡേവിഡ് ഹോക്ക്നി സീക്രട്ട് നോളജ്: റീഡിസ്കവറിങ് ദ ലോസ്റ്റ് ടെക്നിക്സ് ഓഫ് ദ ഓൾഡ് മാസ്റ്റേഴ്സ് (Secret Knowledge: Rediscovering the Lost Techniques of the Old Masters) എന്ന പുസ്തകം പുറത്തിറക്കിയിരുന്നു. ചിത്രങ്ങളിലെ അതീവകൃത്യതക്ക് വേണ്ടി വക്രദർപ്പണങ്ങൾ, ക്യാമറ ഒബ്സ്ക്യൂറ, ക്യാമറ ല്യൂസിഡ തുടങ്ങിയ പ്രകാശിക ഉപകരണങ്ങളുടെ സഹായം വെർമീർ (ഹാൻസ് ഹോൾബീൻ, ഡീഗോ വെലാസ്ക്വെസ് എന്നിവരുൾപ്പടെയുള്ള നവോത്ഥാനകാലത്തെ മറ്റു ചിത്രകാരൻമാരും) ഉപയോഗിച്ചിരുന്നു എന്നാണ് ഹോക്ക്നി ഈ പുസ്തകത്തിൽ വാദിക്കുന്നത്. ഈ വാദഗതി പിന്തുടരുന്ന ചാൾസ് എം. ഫാൽകോയുടെ പേരുകൂടി ഉൾപ്പെടുത്തി, ഹോക്ക്നി-ഫാൽകോ വാദം എന്നാണ് ഈ വീക്ഷണം അറിയപ്പെടുന്നത്.
2001-ൽ ഫിലിപ് സ്റ്റെഡ്മാൻ പുറത്തിറക്കിയ വെർമീർസ് ക്യാമറ: അൺകവറിങ് ദ ട്രൂത്ത് ബിഹൈൻഡ് ദ മാസ്റ്റർപീസസ് (Vermeer's Camera: Uncovering the Truth behind the Masterpieces) എന്ന പുസ്തകത്തിലും വെർമീർ തൻറെ ചിത്രങ്ങൾ വരക്കുന്നതിന് ക്യാമറ ഒബ്സ്ക്യൂറ ഉപയോഗിച്ചിരുന്നതായി സ്ഥാപിക്കുന്നു. വെർമീറിൻ്റെ ഒട്ടേറെ ചിത്രങ്ങൾ ഒരേ മുറിയിലെ ദൃശ്യങ്ങളാണെന്നത് സ്റ്റെഡ്മാൻ ഇതിൻ്റെ കാരണമായി ചൂണ്ടിക്കാണിക്കുന്നു. അതിനുപുറമേ വെർമീറിൻ്റെ അത്തരം ആറ് പെയിൻ്റിങ്ങുകളുടെ വലിപ്പം, ഒരു ക്യാമറ ഒബ്സ്ക്യുറ ഉപയോഗിച്ചാൽ എതിർവശത്തെ മുറിയുടെ ചുവരിലുണ്ടാകുന്ന ദൃശ്യത്തിൻ്റെ അതേ വലിപ്പത്തിലുള്ളതാണെന്നും സ്റ്റെഡ്മാൻ കണ്ടെത്തി.
വെർമീറിൻ്റെ പെയിൻ്റിങ്ങുകളിൽ കാണുന്ന മുത്തുപോലെ തിളങ്ങുന്ന ഭാഗങ്ങൾ ക്യാമറ ഒബ്സ്ക്യൂറയിൽ ഉപയോഗിച്ച ആദ്യകാല ലെൻസുകൾ മൂലം ഉണ്ടായ പ്രഭാവലയങ്ങളാണെന്നാണ് ഈ സിദ്ധാന്തക്കാരുടെ അഭിപ്രായം. ബ്രിട്ടീഷ് രാജശേഖരത്തിലുള്ള എ ലേഡി അറ്റ് ദ വെർജിനൽസ് വിത്ത് എ ജെൻ്റിൽമാൻ (Lady at the Virginals with a Gentleman) അല്ലെങ്കിൽ ദ മ്യൂസിക് ലെസൺ (The Music Lesson) എന്നീ പേരുകളിലറിയപ്പെടുന്ന പെയിൻ്റിങ്ങിൻ്റെ പെരുപ്പിച്ച വീക്ഷണവും ക്യാമറ ഒബ്സ്ക്യൂറയുടെ ഉപയോഗത്താലുണ്ടായതാണെന്നും അവകാശപ്പെടുന്നു.
ക്യാമറ ഒബ്സ്ക്യുറയോടൊപ്പം ഒരു കമ്പരേറ്റർ ദർപ്പണവും (comparator mirror) ഉൾക്കൊള്ളുന്ന ഒരു സംവിധാനമുപയോഗിച്ചാണ് വെർമീർ തൻ്റെ ചിത്രങ്ങൾ വരച്ചിരുന്നതെന്ന് 2008-ൽ അമേരിക്കൻ വ്യവസായിയും ആവിഷ്കർത്താവുമായ ടിം ജെനിസൺ ഒരു സിദ്ധാന്തമവതരിപ്പിച്ചു. ഈ സംവിധാനം ക്യാമറ ല്യൂസിഡയോട് താരതമ്യപ്പെടുത്താമെങ്കിലും അതിനെ അപേക്ഷിച്ച് വളരെ ലളിതവും, രംഗത്തിലെയും പെയിൻ്റിങ്ങിലെയും നിറങ്ങൾ സൂക്ഷ്മമായി താരതമ്യപ്പെടുത്താൻ കഴിയുന്ന തരത്തിലുള്ളതുമായിരുന്നു. പിന്നീട് ഈ സംവിധാനത്തിൽ ഒരു കോൺകേവ് ദർപ്പണം കൂടി ഉൾപ്പെടുത്തിക്കൊണ്ട് ജെനിസൺ തൻ്റെ സിദ്ധാന്തത്തിൽ അൽപം പരിഷ്കാരം വരുത്തി. 2008 മുതലുള്ള അഞ്ചുവർഷം അദ്ദേഹം തൻ്റെ സിദ്ധാന്തം പരീക്ഷിച്ച് ഈ ഉപാധികൾ ഉപയോഗിച്ച് ദ മ്യൂസിക് ലെസൺ എന്ന ചിത്രം പുനർനിർമ്മിച്ചു. ജെനിസൻ്റെ ഈ പ്രയത്നം ടിംസ് വെർമീർ എന്ന പേരിൽ 2013-ൽ പുറത്തിറക്കിയ ഡോക്യുമെൻ്റിയിൽ വിശദീകരിക്കുന്നു.
വെർമീറിൻ്റെ ചിത്രങ്ങൾക്ക് ഇത്തരം സാങ്കേതികസഹായമുണ്ടെന്ന കാര്യം ഇപ്പോഴും തർക്കവിഷയമാണ്. മൂസിക് ലെസൺ എന്ന ചിത്രത്തിലെ സ്ത്രീയുടെ കണ്ണാടിയിൽപ്പതിഞ്ഞ പ്രതിബിംബം കൃത്യതയോടെ ചിത്രീകരിച്ചിട്ടുണ്ടെന്നതൊഴിച്ചാൽ വെർമീറിന് പ്രകാശിക ഉപകരണങ്ങളിൽ താൽപര്യമുണ്ടായിരുന്നു എന്നതിനുള്ള യാതൊരു ചരിത്രരേഖകളും ഇല്ല. ചിത്രകാരൻ്റെ മരണത്തിനുശേഷം തയ്യാറാക്കിയ അദ്ദേഹത്തിൻ്റെ സാധനസാമഗ്രികളുടെ വിവരങ്ങളിലും ക്യാമറ ഒബ്ക്യുറ പോലുള്ള യാതൊരു പ്രകാശിക ഉപകരണങ്ങളും ഉണ്ടായിരുന്നില്ല. അതേസമയം വെർമീർ, അക്കാലത്തെ പ്രശസ്തനായ ലെൻസ്, സൂക്ഷ്മദർശിനി നിർമ്മാതാവും ഈ മേഖലയിൽ അക്കാലത്തെ അതികായനുമായിരുന്ന ആൻ്റൺ വാൻ ല്യൂവനൂക്കുമായി അടുത്ത ബന്ധം പുലർത്തിയിരുന്നു. മാത്രമല്ല മരണശേഷം വെർമീറിൻ്റെ വിൽപ്പത്രനടത്തിപ്പുകാരനും ല്യൂവനൂക്കായിരുന്നു.
അവലംബം
വർഗ്ഗം:ഡച്ച് ചിത്രകാരന്മാർ
സെന്റ് ആൻഡ്രൂസ് യൂണിവേഴ്സിറ്റി
സെന്റ് ആൻഡ്രൂസ് യൂണിവേഴ്സിറ്റി, സ്കോട്ട്ലാന്റിൽ ഫിഫെ കൌണ്ടിയിലെ സെന്റ് ആൻഡ്രൂസ് പട്ടണത്തിൽ സ്ഥിതിചെയ്യുന്ന ഒരു ബ്രിട്ടീഷ് പൊതു സർവ്വകലാശാലയാണ് സ്കോട്ട്ലൻഡിലെ നാലു പ്രാചീന സർവകലാശാലകളിൽ ഏറ്റവും പഴക്കം ചെന്നതും ഇംഗ്ലീഷ് സംസാരിക്കുന്ന ലോകത്തിലെ മൂന്നാമത്തെ ഏറ്റവും പഴക്കമേറിയ സർവ്വകലാശാലയുമാണിത് (ഓക്സ്ഫോർഡ്, കേംബ്രിഡ്ജ് സർവകലാശാലകൾക്കു ശേഷം). 1410 നും 1413 നും ഇടക്കുള്ള കാലത്ത് അവിഗ്നൻ ആന്റിപോപ്പ് ബെനഡിക്ട് XIII, അഗസ്റ്റീനിയൻ പുരോഹിതഗണത്തിലെ ചെറിയ സ്ഥാപക സംഘത്തിന്റെ പേരിൽ പുറപ്പെടുവിച്ച  പേപ്പൽ ബുൾ എന്നറിയപ്പെട്ട പൊതു ഉത്തരവു പ്രകാരമാണ് സെന്റ് ആൻഡ്രൂസ് സർ‌വ്വകലാശാല സ്ഥാപിക്കപ്പെട്ടത്.
മറിയ സവിനോവ
റഷ്യക്കാരിയായ ഒരു മുൻ ഹ്രസ്വദൂര ഓട്ടക്കാരിയാണ്  മറിയ സവിനോവ അഥവാ മറിയ സെർജിയെവ്ന സാവിനോവ ഇംഗ്ലീഷ് :Mariya Sergeyevna Savinova (Мария Сергеевна Савинова; ( ജനനം 13 August 1985) 800 മീറ്റർ ഹ്രസ്വദൂര ഓട്ടത്തിലാണ് മറിയ പ്രത്യേകം മത്സരിക്കുന്നത്. 2017 ൽ ഉത്തേജക മരുന്നു കഴിച്ചതിൽ കുറ്റക്കാരിയെന്നു കണ്ടതിനെ തുടർന്ന് 4 വർഷത്തേക്ക് മത്സരങ്ങളിൽ പങ്കെടുക്കുന്നതിൽ നിന്ന് വിലക്കിയിരിക്കുകയാണ്.മുൻപത്തെ 3 വർഷത്തെ മത്സരഫലങ്ങൾ അസാധുവാക്കുകയും ചെയ്തു.
ഓറ സെറാറ്റ
റെറ്റിനയ്ക്കും സീലിയറി ബോഡിക്കും ഇടയിലുള്ള സെറേറ്റഡ് ജംഗ്ഷനാണ് ഓറ സെറാറ്റ. ഈ ജംഗ്ഷൻ സിലിയറി ബോഡിയുടെ ലളിതവും ഫോട്ടോസെൻസിറ്റീവ് അല്ലാത്തതുമായ മേഖലയിൽ നിന്നും റെറ്റിനയുടെ സങ്കീർണ്ണവും പല പാളികളുള്ളതുമായ ഫോട്ടോസെൻസിറ്റീവ് മേഖലയിലേക്കുള്ള മാറ്റത്തെ അടയാളപ്പെടുത്തുന്നു. പിഗ്മെന്റഡ് ആയ പാളി കൊറോയിഡ്, സീലിയറി ബോഡി, ഐറിസ് എന്നിവയുടെ തുടർച്ചയായി തന്നെ നിലനിൽക്കുമ്പോൾ, സീലിയറി ബോഡിക്ക് തൊട്ടുമുമ്പ് നാഡീവ്യൂഹം അവസാനിക്കുന്നു. ഈ പോയിന്റ് ഓറ സെറാറ്റയാണ്. ഈ പ്രദേശത്ത് റെറ്റിനയുടെ പിഗ്മെന്റഡ് എപിത്തീലിയം സീലിയറി ബോഡിയുടെ പുറം ഭാഗത്തെ പിഗ്മെന്റഡ് എപിത്തീലിയത്തിലേക്കും റെറ്റിനയുടെ ആന്തരിക ഭാഗത്തെ സീലിയയുടെ പിഗ്മെന്റ് അല്ലാത്ത എപിത്തീലിയത്തിലേക്കും മാറുന്നു. ചില മൃഗങ്ങളിൽ ഈ പ്രദേശത്ത് സെറേറ്റഡ് രൂപം ഇല്ലാത്ത അവസ്ഥയിൽ ഇതിനെ ഓറ സീലിയാറിസ് റെറ്റിനൈ എന്ന് വിളിക്കുന്നു.
പുറം കണ്ണികൾ
വർഗ്ഗം:നേത്ര ഘടന വർഗ്ഗം:നേത്രവിജ്ഞാനം വർഗ്ഗം:നേത്ര ഘടന
ജൊഹാൻ ഗൊറ്റ്‌ലോബ് തിയാനസ് സ്ക്‌നീഡർ
ജീവചരിത്രം
സാക്സണിയിലെ കോംമിൽ ജനിച്ചു.1774 -ൽ ക്രിസ്റ്റ്യൻ ഗോട്ട്ലോബ് ഹേന്റെ ശുപാർശയുടെ അടിസ്ഥാനത്തിൽ പ്രശസ്തമായ സ്ട്രാസ്ബർഗ്ഗ് പണ്ഡിതനായ റിച്ചാർഡ് ഫ്രാൻകോയിസ് ബ്രൺകിന്റെ സെക്രട്ടറിയായി. 1811-ൽ അദ്ദേഹം ബ്രെസ്ലൗ (പ്രധാന ലൈബ്രേറിയൻ 1816) എന്ന സ്ഥലത്ത് പ്രൊഫസർ ആയിത്തീർന്ന അദ്ദേഹം 1822-ൽ മരിച്ചു.
പുറത്തേക്കുള്ള കണ്ണികൾ
വർഗ്ഗം:1750-ൽ ജനിച്ചവർ വർഗ്ഗം:1822-ൽ മരിച്ചവർ വർഗ്ഗം:ജർമ്മൻ ജീവശാസ്ത്രജ്ഞർ വർഗ്ഗം:നിഘണ്ടു കർത്താക്കൾ വർഗ്ഗം:ജർമ്മൻ പ്രാണിശാസ്ത്രജ്ഞർ വർഗ്ഗം:മത്സ്യശാസ്ത്രജ്ഞർ വർഗ്ഗം:ഉഭയജീവിശാസ്ത്രജ്ഞർ
ബ്രിട്ടോ വിൻസെന്റ്
ഒരു ചവിട്ടു നാടക കലാകാരനും കൊച്ചിൻ ചവിട്ടുനാടകക്കളരി പ്രസിഡന്റുമാണ് ബ്രിട്ടോ വിൻസന്റ്. "ജൂലിയസ് സീസർ" ബ്രിട്ടോ വിൻസന്റ് രചനയും സംവിധാനവും നിർവ്വഹിച്ച ചവിട്ടുനാടകമാണ്. കേരള സംഗീത നാടക അക്കാദമിയുടെ കലാശ്രീ പുരസ്കാരം നേടിയിട്ടുണ്ട്.
അവലംബം
വർഗ്ഗം:ചവിട്ടുനാടക അഭിനേതാക്കൾ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:എറണാകുളം ജില്ലയിൽ ജനിച്ചവർ
പെഷവാർ വിദ്യാലയ ആക്രമണം 2014
2014 ഡിസംബർ 16൹ തഹ്രിൿ-ഏ-താലിബാൻ പാകിസ്താൻ എന്ന ഭീകരസംഘടനയിലെ അംഗങ്ങളായ ഒമ്പതു തീവ്രവാദികൾ പാകിസ്താനിലെ പെഷവാർ നഗരത്തിലെ ആർമി പബ്ലിൿ സ്കൂളിനു നേരെ ആക്രമണം ചെയ്തു. ഇവർ ഉന്നമിട്ടതു് പ്രസ്തുത വിദ്യാലയത്തിലെ ജീവനക്കാരെയും വിദ്യാർത്ഥികളെയുമായിരുന്നു. ആക്രമണത്തിൽ 132 വിദ്യാർത്ഥികൾ അടക്കം 145 പേർ കൊല്ലപ്പെട്ടു. ആക്രമണത്തിൽ 122 പേർക്കു് പരിക്കേറ്റു.
പശ്ചാത്തലം
പ്രസ്തുത സ്കൂൾ സ്ഥിതിചെയ്യുന്നതു് പെഷാവർ കന്റോണ്മെന്റിനു സമീപമാണു്. ഇവിടുത്തെ വിദ്യാർത്ഥികൾ സൈനികരുടെയും സാധാരണപൗരന്മാരുടെയും മക്കളാണു്.
ആക്രമണം
ഡിസംബർ 16 ചൊവ്വാഴ്ച രാവിലെ ഇന്ത്യൻ സമയം പത്തരമണിയോടെയാണു് ഭീകരർ വിദ്യാലയത്തിലേയ്ക്കു് കടന്നു കയറിയതു്. സൈനിക യൂണിഫോമിൽ തോക്കുമായി എത്തിയ ആറ് ഭീകരരാണ് സ്‌കൂളിൽ ആക്രമണം നടത്തിയത്. തുടർച്ചയായി സ്‌ഫോടനങ്ങളും നടത്തി. അഞ്ഞൂറിലധികം കുട്ടികളും ഒട്ടേറെ അധ്യാപകരും ഈ സമയം സ്‌കൂളിലുണ്ടായിരുന്നു. പിന്നീട് ഇതിൽ ഭൂരിഭാഗം പേരെയും സൈന്യം ഒഴിപ്പിച്ചു. തുടർന്നു് എട്ടരമണിക്കൂർ പാകിസ്താൻ സൈന്യവുമായ ഇവരുടെ ഏറ്റുമുട്ടൽ നീണ്ടുനിന്നു. ഭീകരരിൽ ഒരാൾ ചാവേറായി പൊട്ടിത്തെറിച്ചപ്പോൾ ബാക്കിയുള്ളവരെ സൈന്യം വധിക്കുകയായിരുന്നു.
10 മുതൽ 18 വയസ്സുവരെയുള്ള കുട്ടികളാണ് കൊല്ലപ്പെട്ടത്. മുതിർന്ന വിദ്യാർഥികളുള്ള ഒരു ബ്ലോക്കിലാണ് സ്‌ഫോടനമുണ്ടായത്.
അക്രമത്തെ തുടർന്ന് അടച്ചിട്ട വിദ്യാലയം 2015 ജനുവരി 12-ന് വീണ്ടും തുറന്നു. സ്‌കൂളിൽ സംഘടിപ്പിച്ച ചടങ്ങിൽ പാകിസ്താൻ സൈനിക മേധാവി ജനറൽ റഷീൽ ഷരീഫ് കുട്ടികളേയും മാതാപിതാക്കളേയും സ്വീകരിച്ചു.
അക്രമ കാരണം
വടക്കൻ വസീരിസ്താനിലുണ്ടായ സൈനിക നടപടികൾക്ക് പ്രതികാരമായാണ് തെഹ്‌രിക് ഇ താലിബാൻ പാകിസ്താൻ സ്‌കൂൾ ആക്രമിച്ചതെന്നാണ് താലിബാന്റെ നിലപാട്.
അവലംബം
വർഗ്ഗം:പാകിസ്താന്റെ ചരിത്രം വർഗ്ഗം:പെഷവാർ വർഗ്ഗം:2014 വർഗ്ഗം:അപൂർണ്ണ ലേഖനങ്ങൾ വർഗ്ഗം:ഭീകരാക്രമണങ്ങൾ
മേരി ഫിലിപ്സ്
ഒരു സഫ്രാജിസ്റ്റും ഫെമിനിസ്റ്റും സോഷ്യലിസ്റ്റുമായിരുന്നു മേരി എലിസബത്ത് ഫിലിപ്സ് (15 ജൂലൈ 1880 - 21 ജൂൺ 1969). ക്രിസ്റ്റബെൽ പാങ്ക്ഹർസ്റ്റിനായി ജോലി ചെയ്തെങ്കിലും ജോലിയിൽ നിന്ന് പുറത്താക്കപ്പെട്ടു. തുടർന്ന് സിൽവിയ പാങ്ക്ഹർസ്റ്റിനായി മേരി പെഡേഴ്‌സൺ (അല്ലെങ്കിൽ പാറ്റേഴ്‌സൺ) എന്ന പേരിൽ ജോലി ചെയ്തു. പിന്നീടുള്ള ജീവിതത്തിൽ അവർ വനിതകളുടെയും കുട്ടികളുടെയും സംഘടനകളെ പിന്തുണച്ചു.
ആദ്യകാലജീവിതം
വില്യം ഫ്ലെമിംഗ് ഫിലിപ്സിന്റെയും ലൂയിസ എലിസബത്തിന്റെയും (സിംസ്) മകളായി ഹാംപ്ഷെയറിലെ സെന്റ് മേരി ബോർണിലാണ് മേരി എലിസബത്ത് ഫിലിപ്സ് ജനിച്ചത്. അവരുടെ പിതാവ് ഗ്ലാസ്ഗോയിൽ ജോലി ചെയ്തിരുന്ന ഡോക്ടറായിരുന്നു.<
സഫ്രേജ് ആക്ടിവിസം
സ്ത്രീകളുടെ അവകാശങ്ങൾക്കായി പ്രചാരണം നടത്താൻ ഫിലിപ്സിനെ അവരുടെ പിതാവ് പ്രോത്സാഹിപ്പിച്ചു. 1904 ൽ ഗ്ലാസ്ഗോ ആന്റ് വെസ്റ്റ് ഓഫ് സ്കോട്ട്ലൻഡ് അസോസിയേഷൻ ഫോർ വിമൻസ് സഫറേജ് എന്നിവയുടെ ശമ്പളമുള്ള ഉദ്യോഗസ്ഥയായി. ശാന്തമായ പ്രചാരണം പര്യാപ്തമല്ലെന്ന് ഇത് തന്നെ പഠിപ്പിച്ചുവെന്നും 1907 ൽ കൂടുതൽ സമൂലമായ വിമൻസ് സോഷ്യൽ & പൊളിറ്റിക്കൽ യൂണിയനിൽ ചേരുകയും ഡബ്ല്യുഎസ്പിയുവിന്റെ ഗ്ലാസ്ഗോ ബ്രാഞ്ച് സ്ഥാപിക്കുകയും ചെയ്തു. ഫോർവേഡിനായി അവർ ലേഖനങ്ങൾ എഴുതി. അത് ഗ്ലാസ്ഗോ ഇൻഡിപെൻഡന്റ് ലേബർ പാർട്ടിയുടെ ജേണലായിരുന്നു. ഈസ്റ്റ് ഫൈഫിലെ പ്രസ്ഥാനത്തിനായുള്ള പ്രചാരണത്തിനായി ഫിലിപ്സ് ഹെലൻ ഫ്രേസറിനെ സഹായിച്ചു.
ആനി കെന്നി, എൽസി ഹോവി, ഗ്ലാഡിസ് കീവിൽ, ക്ലാര കോഡ് എന്നിവരുമായി സന്ദർശന പദ്ധതികൾ സംഘടിപ്പിച്ച് പടിഞ്ഞാറൻ ഇംഗ്ലണ്ടിലായിരുന്നു അവരുടെ അടുത്ത WSPU കാമ്പെയ്‌ൻ, പിന്നീട് പ്ലാറ്റ്‌ഫോമിൽ 1908 നവംബറിൽ ആനി കെന്നി, മേരി ബ്ലാത്ത്‌വെയ്റ്റ് എന്നിവരോടൊപ്പം പ്ലൈമൗത്തിൽ സംസാരിച്ചു.
1908 മാർച്ചിൽ ഹൗസ് ഓഫ് കോമൺസിന് പുറത്ത് നടന്ന പ്രകടനത്തെത്തുടർന്ന് ഹോളോവേ ജയിലിൽ ആറാഴ്ചത്തെ തടവിന് ഫിലിപ്സ് ശിക്ഷിക്കപ്പെട്ടു. 1908 ജൂണിൽ മറ്റൊരു പ്രതിനിധി സംഘത്തിന്റെ ഭാഗമായി, എമ്മെലിൻ പാൻഖർസ്റ്റിനൊപ്പം, 1908 ജൂൺ 30-ന് പ്രധാനമന്ത്രിയെ ഏർപ്പാടാക്കിയ സന്ദർശനത്തിൽ നിന്ന് എമ്മലിൻ പെത്തിക്ക്-ലോറൻസ്, ജെസ്സി സ്റ്റീഫൻസൺ, ഫ്ലോറൻസ് ഹെയ്ഗ്, മൗഡ് ജോക്കിം, ഫിലിപ്സ് എന്നിവരുൾപ്പെടെ പന്ത്രണ്ട് സ്ത്രീകളും ഒരു ജനക്കൂട്ടവും പിന്തിരിഞ്ഞു. അനുയായികൾ ശാരീരിക ബലത്തോടെ പ്രതികരിച്ച പോലീസ് ലൈനിലൂടെ കുതിക്കാൻ ശ്രമിച്ചു. അത് കൂടുതൽ അറസ്റ്റിനും 3 മാസത്തെ തടവിനും കാരണമായി, ഫിലിപ്‌സിനെ ഏറ്റവും കൂടുതൽ കാലം സെഫ്രഗെറ്റ് തടവുകാരനാക്കി. പോലീസ് അറസ്റ്റു ചെയ്യുന്ന ഒരു വോട്ടവകാശിയുടെ പോസ്റ്റ്കാർഡ് ചിത്രം ഫിലിപ്പിന്റേതാണെന്ന് പറയപ്പെടുന്നു.
ഫിലിപ്സിനെ ജയിലിൽ നിന്ന് മോചിപ്പിച്ചപ്പോൾ,"യെ മൗന ട്രാംപ് ഓൺ ദ സ്കോച്ച് തിസ്‌റ്റിൽ ലാഡി" എന്ന മുദ്രാവാക്യത്തിന് കീഴിൽ ഒരു ചിത്രത്തിനായി ടാർട്ടനിൽ പോസ് ചെയ്‌ത ഫ്ലോറ ഡ്രമ്മണ്ട്, ബാഗ് പൈപ്പുകൾ, മറ്റ് സഫ്രഗെറ്റുകൾ എന്നിവർ അവളെ സ്വാഗതം ചെയ്തു. സന്നിഹിതരായ സ്കോട്ടിഷ് വോട്ടർമാർ അവരുടെ പോരാട്ടത്തെ വില്യം വാലസിന്റെ പ്രചാരണവുമായി താരതമ്യം ചെയ്തു.
ഫിലിപ്‌സ് മറ്റ് വോട്ടർമാരെ എതിർപ്പിന്റെ വ്യത്യസ്ത രൂപങ്ങൾ കാണിച്ചു, ലാംബെത്തിൽ തന്റെ നടപ്പാതയിൽ ചോക്കിംഗിന് ചാർളി മാർഷിനെ സഹായിച്ചു. ഈ പ്രക്രിയയിൽ സ്ത്രീകൾക്ക് ലഭിച്ച പരിഹാസവും പരുക്കൻ കൈകാര്യം ചെയ്യലും കളിയായി നിന്നുവെന്ന് ഫിലിപ്‌സ് അഭിപ്രായപ്പെട്ടു. 1909 ജനുവരി മുതൽ അവളുടെ അടുത്ത ലൊക്കേഷൻ ന്യൂകാസിലിലും പിന്നീട് തെക്ക് കോൺവാളിലേക്കും ഡെവണിലേക്കും ആയിരുന്നു. 1909 ഏപ്രിലിൽ മോചിതനായ മറ്റൊരു തടവുകാരിയായ എമെലിൻ പെത്തിക്ക്-ലോറൻസിനെ സ്വാഗതം ചെയ്യുന്ന പാർട്ടിയിൽ അവരും ഉണ്ടായിരുന്നു. പാങ്കുർസ്റ്റുകൾ, രണ്ട് കെന്നി സഹോദരിമാർ, വെരാ വെന്റ്‌വർത്ത്, മിനി ബാൽഡോക്ക്, മേരി ഗൗതോർപ്പ്. പിക്കാഡിലി സർക്കസ് റെസ്റ്റോറന്റിലെ ക്രൈറ്റീരിയനിൽ നടന്ന ആഘോഷ ഉച്ചഭക്ഷണത്തിൽ 500 വോട്ടർമാരിൽ ചേരാൻ അവരെ കൊണ്ടുപോയി. അഗ്രികൾച്ചർ ആൻഡ് ഫിഷറീസ് ബോർഡിന്റെ ചുമതലയുള്ള ലോർഡ് കാറിംഗ്ടൺ സംസാരിക്കുന്ന എക്‌സെറ്ററിലെ ഒരു പുരുഷ മീറ്റിംഗിൽ നിർബന്ധിതമായി ഹാജരാകാൻ ശ്രമിച്ചതിന് 1909-ൽ വീണ്ടും വെരാ വെന്റ്‌വർത്ത്, എൽസി ഹോവി എന്നിവരോടൊപ്പം ഫിലിപ്‌സിനെ അറസ്റ്റ് ചെയ്തു. ഏഴു ദിവസത്തെ ജയിലിൽ അവൾ നിരാഹാരം കിടന്നു. നാല് ദിവസത്തിന് ശേഷം 'അപകടകരമായ അവസ്ഥയിൽ' മോചിതയായി. മറ്റ് WSPU നേതാക്കളായ മേരി ബ്ലാത്ത്‌വെയ്‌റ്റ്, എമിലി ബ്ലാത്ത്‌വയ്‌റ്റ്, ബോധക്ഷയം അനുഭവിക്കുന്ന ഫിലിപ്‌സിനെക്കുറിച്ച് അവരുടെ ഡയറികളിൽ എഴുതി, കൂടാതെ എമെലിൻ പാൻഖർസ്റ്റ് അവൾക്ക് എഴുതി "എന്റെ പ്രിയപ്പെട്ട പെൺകുട്ടി നിങ്ങളെത്തന്നെ പരിപാലിക്കുക, നിങ്ങളുടെ ആരോഗ്യവും ശക്തിയും വീണ്ടെടുക്കാൻ നിങ്ങളുടെ കഴിവിന്റെ പരമാവധി ചെയ്യുക." രണ്ട് കാബിനറ്റ് മന്ത്രിമാർക്ക് ഓണററി ബിരുദം നൽകുമ്പോൾ പട്രീഷ്യ വുഡ്‌ലോക്കിനെ തടവിലാക്കിയതിനെ എതിർത്ത് ഒറ്റരാത്രികൊണ്ട് സ്റ്റേജിനടിയിൽ ഒളിച്ചിരുന്ന് 'വോട്ട് ഫോർ വുമൺ' എന്ന് ഉറക്കെ വിളിച്ചുപറഞ്ഞുകൊണ്ട് 'പ്ലക്കും ചാതുര്യവും' കാണിക്കുന്ന 'അതിശക്തമായ പ്രതിഷേധം' ഫിലിപ്‌സ് നടത്തി.
അവലംബം
വർഗ്ഗം:1969-ൽ മരിച്ചവർ വർഗ്ഗം:1880-ൽ ജനിച്ചവർ
ഹരിപാദ ചാതോപാധ്യായ
ബംഗാളിലെ വിപ്ലവകാരിയും.ഇന്ത്യൻ രാഷ്ട്രീയ നേതാവും പാർലമെന്റ് അംഗവുമായിരുന്നു ഹരിപാദ ചാതോപാധ്യായ(1897 - 11 നവംബർ 1967)
രാഷ്ട്രീയ ജീവിതം
ഇന്ത്യൻ ദേശീയ പ്രസ്ഥാനത്തിൽ ആകൃഷ്ടനാകുകയും നാദിയ ജില്ലയിൽ ഇന്ത്യൻ നാഷണൽ കോൺഗ്രസ്സ് അംഗത്വം അംഗീകരിക്കുകയും ചെയ്തു. മഹാത്മാഗാന്ധിയുടെ നേതൃത്വത്തിലുള്ള നിസ്സഹകരണ പ്രസ്ഥാനത്തിൽ ചേർന്നതിന് ശേഷം 1921 ൽ ധാക്ക ജയിലിൽ അദ്ദേഹത്തെ അടച്ചു. 1942 ൽ ക്വിറ്റ് ഇന്ത്യ മൂവ്മെന്റിലും അദ്ദേഹം പങ്കെടുക്കുകയും നിരവധി തവണ അറസ്റ്റ് ചെയ്യുകയും ചെയ്തു. നാദിയ ജില്ലയിലെ സാഹബ്നഗർ എന്ന സ്ഥലത്തു കർഷിക- വ്യവസായ ശാലയുടെയും കോമിലയിലെ അഭയ് ആശ്രമത്തിന്റെയും സ്ഥാപകരിലൊരാളായിരുന്നു ഇദ്ദേഹം. 1937 മുതൽ 1951 വരെ പശ്ചിമ ബംഗാൾ നിയമസഭയിൽ (അന്നത്തെ Bangio Byabosthapok Sabha) കോൺഗ്രസിൽ സജീവമായി അംഗമായിരുന്നു. 1951 ൽ കരിമ്പൂർ മണ്ഡലത്തിൽ മത്സരിച്ചു വിജയിക്കുകയും കിസാൻ മസ്ദൂർ പ്രജാ പാർട്ടി എന്ന ബാനറിൽ ജയിക്കുകയും ചെയ്തു.1962 ലും 1967 ലും ഇടയിൽ നബദ്വീപ് ,(ലോക്സഭാ നിയോജക മണ്ഡലം), കൃഷ്ണനഗർ എന്നീ മണ്ഡലത്തിൽ നിന്ന് സ്വതന്ത്ര സ്ഥാനാർത്ഥിയായി ചാതോപാധ്യായ തെരഞ്ഞെടുക്കപ്പെട്ടു. ഇന്ത്യൻ രാഷ്ട്രീയത്തിൽ നല്ല പ്രഭാഷകൻ, പാർലമെന്റേറിയൻ എന്നീ നിലകളിൽ പ്രശസ്തനായിരുന്നു.
വ്യക്തിജീവിതം
ചാതോപാധ്യായയ്ക്ക് ഒരേയൊരു മകന് അഭിജിത് ചാതോപാധ്യായ ഉണ്ടായിരുന്നു.അഭിജിത് ഇന്ത്യൻ സേനയിൽ ലഫ്റ്റനൻറ് ആയിത്തീർന്നു. 1965 ഇന്തോ-പാക് യുദ്ധ സമയത്ത് കാശ്മീരിലെ യുദ്ധമേഖലയിൽ മരിച്ചു. ഇഖോഗിൽ ബണ്ടിൽ യുദ്ധമേഖലയിൽ ഒരു ബറ്റാലിയനെ നയിക്കവെ പാകിസ്താനി സൈന്യം ലാഹോറിൽ വച്ച് കൊല ചെയ്തു.
മരണം
1967 നവംബർ 11 ന് മരണമടഞ്ഞു.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഇന്ത്യൻ സ്വാതന്ത്ര്യ സമര തിരുത്തൽ യജ്ഞം 2018 വർഗ്ഗം:1897-ൽ ജനിച്ചവർ വർഗ്ഗം:1967-ൽ മരിച്ചവർ വർഗ്ഗം:നവംബർ 11-ന് മരിച്ചവർ
ത ഫ്രയ ദേശീയോദ്യാനം
പുറത്തേയ്ക്കുള്ള കണ്ണികൾ
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഫോട്ടോഫോബിയ
പ്രകാശത്തിനോടുള്ള അസാധാരണമായ അസഹിഷ്ണുത കാണിക്കുന്ന ഒരു മെഡിക്കൽ ലക്ഷണമാണ് ഫോട്ടോഫോബിയ. ഫോട്ടോഫോബിയയിൽ വെളിച്ചത്തിലേക്ക് നോക്കുമ്പോൾ വേദനയും അസ്വസ്ഥതയും ഉണ്ടാകും. ഹീലിയോഫോബിയ പോലുള്ള പ്രകാശത്തെക്കുറിച്ചുള്ള യുക്തിരഹിതമായ ഭയം വിശേഷിപ്പിക്കാനും ഈ വാക്ക് ഉപയോഗിക്കാറുണ്ടെങ്കിലും യഥാർഥത്തിൽ ഇത് മറ്റ് ഫോബിയകളിൽ എന്നപോലെയുള്ള അകാരണഭീതി അല്ല. വെളിച്ചം എന്ന് അർഥം വരുന്ന ഗ്രീക്ക് വാക്ക് φῶς (ഫോസ്), ഭയം എന്ന അർഥം വരുന്ന φόβος (ഫോബോസ്) എന്നീ വാക്കുകളിൽ നിന്നാണ് ഫോട്ടോഫോബിയ എന്ന വാക്ക് ഉണ്ടായത്. വിഷ്വൽ സ്നോയുടെ ഒരു സാധാരണ ലക്ഷണമാണ് ഫോട്ടോഫോബിയ.
അവതരണം
മൈഗ്രെയ്ൻ അല്ലെങ്കിൽ സീഷ്വർ ഡിസോർഡർ പോലുള്ള കഠിനമായ അല്ലെങ്കിൽ വിട്ടുമാറാത്ത ഫോട്ടോഫോബിയ ഉള്ള ഒരു വ്യക്തിക്ക് കണ്ണ് വേദന, തലവേദന, കൂടാതെ/അല്ലെങ്കിൽ കഴുത്ത് വേദന എന്നിവ മൂലം പ്രയാസങ്ങൾ അനുഭവപ്പെടും. പ്രകാശ സ്രോതസ്സിലേക്ക് വ്യക്തി പിന്നീട് നോക്കാതിരുന്നാലും ഈ ലക്ഷണങ്ങൾ ദിവസങ്ങളോളം നിലനിൽക്കും.
സാമൂഹിക ക്രമീകരണങ്ങളിലും ജോലിസ്ഥലത്തും ഇടപഴകാനുള്ള ഒരു വ്യക്തിയുടെ കഴിവിനെ വിട്ടുമാറാത്ത ഫോട്ടോഫോബിയ പ്രതികൂലമായി ബാധിച്ചേക്കാം. ബ്രൈറ്റ് ഓവർഹെഡ് ലൈറ്റിംഗ് ഷോപ്പിംഗിനെ വളരെ വേദനാജനകമായ അനുഭവമാക്കി മാറ്റാം, അല്ലെങ്കിൽ ജോലിസ്ഥലത്ത് രോഗിയെ ബുദ്ധിമുട്ടിലാക്കും. ഓഫീസ് ലൈറ്റിംഗ് ജീവനക്കാരെ അവരുടെ ജോലി പൂർത്തിയാക്കാൻ അനുവദിക്കുന്നതിന് ഉദ്ദേശിച്ചുള്ളതാണ്, ഫോട്ടോഫോബിയ ഉള്ള ഒരാൾക്ക് ജോലി ചെയ്യുന്നതിൽ പ്രശ്നങ്ങൾ ഉണ്ടാവുകയും ചിലപ്പോൾ അത്തരം വ്യക്തിയെ ജോലിയിൽ നിന്ന് പിരിച്ചുവിടുകയും ചെയ്യും. നിരന്തരമായ വേദനയിൽ ആയിരിക്കുന്നതിന്റെ ശാരീരികവും മനശാസ്ത്രപരവുമായ ഫലങ്ങൾ വേറേയും. സഹപ്രവർത്തകർക്ക് മനസിലാക്കാൻ കഴിയാത്ത, തിളക്കമാർന്ന പ്രകാശം കൊണ്ടുണ്ടാവുന്ന ഈ പ്രശ്നം വിജയകരമായ ഒരു കരിയർ നേടുന്നതിനോ അല്ലെങ്കിൽ ഉപജീവനമാർഗ്ഗം നേടുന്നതിനോ എതിരായി മാറുന്നു.
കാരണങ്ങൾ
കണ്ണ്, നാഡീവ്യൂഹം, ജനിതക അല്ലെങ്കിൽ മറ്റ് കാരണങ്ങൾ എന്നിവയുമായി ബന്ധപ്പെട്ട നിരവധി വ്യത്യസ്ത മെഡിക്കൽ അവസ്ഥകളുടെ ഫലമായി രോഗികൾക്ക് ഫോട്ടോഫോബിയ ഉണ്ടാകാം. വിഷ്വൽ സിസ്റ്റത്തിന്റെ ഏത് ഘട്ടത്തിലും ആരംഭിക്കുന്ന പ്രകാശത്തോടുള്ള വർദ്ധിച്ച പ്രതികരണത്തിൽ ഫോട്ടോഫോബിയ പ്രത്യക്ഷപ്പെടാം:
ഫോട്ടോ ഫോബിയയുടെ സാധാരണ കാരണങ്ങളിൽ ചെന്നിക്കുത്ത് മൂലമുള്ള തലവേദന, തിമിരം, ജോറൻ സിൻഡ്രോം, രൂക്ഷമല്ലാത്ത മസ്തിഷ്കത്തിന്റെ പരുക്ക് ആയ മൈൽഡ്‌ ട്രൊമാറ്റിക് ബ്രെയിൽ ഇൻജുറി (MTBI), യൂവിറ്റിസ്, കെരറ്റൈറ്റിസ് പോലെയുള്ള നേത്രരോഗങ്ങങൾ എന്നിവയുണ്ട്. കൂടുതൽ വിപുലമായ ഒരു ലിസ്റ്റ് പിന്തുടരുന്നു:
കണ്ണുമായി ബന്ധപ്പെട്ടത്
കണ്ണുമായി നേരിട്ട് ബന്ധപ്പെട്ട ഫോട്ടോഫോബിയയുടെ കാരണങ്ങൾ ഇവയാണ്:
റിയാനില നദി
കിഴക്കൻ മഡഗാസ്കറിലെ അറ്റ്സിനനന മേഖലയിലെ ഒരു നദിയാണ് റിയാനില. ആണ്ടെവൊറാന്റോയിലെ മധ്യ മലനിരകളിൽ തെക്ക് ബ്രിക്കവില്ലയിലൂടെ ഇന്ത്യൻ മഹാസമുദ്രത്തിലേക്ക് ഒഴുകുന്നു. ഏറ്റവും വലിയ പോഷകനദിയായ റോങറോങ ബ്രിക്കവില്ലയിൽവച്ച് കൂടിച്ചേരുന്നു.
ഫോട്ടോഫോബിയ
നാഡീവ്യവസ്ഥയുമായി ബന്ധപ്പെട്ടത്
ഫോട്ടോഫോബിയയ്ക്കുള്ള ന്യൂറോളജിക്കൽ കാരണങ്ങൾ ഇവയാണ്:
റിയാനില നദി
ഈ നദി മുൻപ് ഐഹരോക നദിയെന്ന് പാശ്ചാത്യ പര്യവേഷകർ (കുറച്ചു സ്രോതസ്സുകളിൽ ജാർക് നദി ) വിളിച്ചിരുന്നു.
ഫോട്ടോഫോബിയ
ചികിത്സ
ഫോട്ടോഫോബിയ ചികിത്സയുടെ പ്രധാന ഭാഗം അടിസ്ഥാന കാരണം പരിഹരിക്കുക എന്നതാണ്. ട്രിഗറിംഗ് ഘടകം അല്ലെങ്കിൽ അടിസ്ഥാന കാരണം തിരിച്ചറിയാനും ചികിത്സിക്കാനും കഴിയുമെങ്കിൽ, ഫോട്ടോഫോബിയ അപ്രത്യക്ഷമായേക്കാം. യഥാർഥ കാരണം കണ്ടെത്തി അത് ഭേദമാകുന്നത് വരെ സൺ ഗ്ലാസുകൾ നിർദ്ദേശിക്കാം.
പുറത്തേക്കുള്ള കണ്ണികൾ
വർഗ്ഗം:ഫോബിയ
റിയാനില നദി
ബാഹ്യ ലിങ്കുകൾ
വർഗ്ഗം:മഡഗാസ്കറിലെ നദികൾ വർഗ്ഗം:ആഫ്രിക്കയിലെ നദികൾ
ചെമ്മാപ്പിള്ളി
തൃശ്ശൂർ ജില്ല കേന്ദ്രത്തിൽ നിന്നും നിന്നും 23 കിമീ പടിഞ്ഞാറു മാറി സ്ഥിതി ചെയ്യുന്ന ഗ്രാമമാണ് ചെമ്മാപ്പിള്ളി. താന്ന്യം ഗ്രാമപഞ്ചായത്തിലെ ഈ ഗ്രാമം അന്തിക്കാട് പോലീസ് സ്റ്റേഷൻ അതിർത്തിയിൽ പെട്ടതാണ്. എ.ൽ.പി.എസ് സ്കൂൾ, പ്രശസ്തമായ ശ്രീരാമൻചിറ, തൂക്കുപാലം എന്നിവ സ്ഥിതി ചെയ്യുന്നത് ഈ ഗ്രാമത്തിലാണ്.
തൂക്കുപാലം
thumb|left|തൂക്കുപാലം കനോലി കനാലിനു കുറുകെ നാട്ടിക, താന്ന്യം ഗ്രാമപ്പഞ്ചായത്തുകളെ തമ്മിൽ ബന്ധിപ്പിക്കുന്ന തൂക്കുപാലത്തിന്റെ നീളം 150 മീറ്ററാണ്. 2013 മെയ് 31നു റവന്യൂമന്ത്രി അടൂർ പ്രകാശ് ആണ് അത് ഉദ്ഘാടനം ചെയ്തത്.
എ.എൽ.പി.എസ് സ്കൂൾ
സ്വകാര്യ ഐഡഡ് മാനേജ്മെന്റിന്റെ കീഴിലുള്ള ഒരു വിദ്യാഭ്യാസ സ്ഥാപനമാണ് ഐഡഡ് ലോവർ പ്രൈമറി സ്കൂൾ, ചെമ്മാപ്പിള്ളി. 1928 മുതൽ കേരള വിദ്യാഭ്യാസ വകുപ്പ് അംഗീകൄത സ്ഥാപനമായി മാറി.
സെലെനിസെറിയസ് അന്തോണിയാനസ്
തെക്കൻ മെക്സിക്കോയിൽ നിന്നുള്ള ഒരു കള്ളിച്ചെടിയാണ് സെലിനിസെറിയസ് അന്തോണിയാനസ് (അതിന്റെ കാലഹരണപ്പെട്ട പേര്, ക്രിപ്‌റ്റോസെറിയസ് ആന്തോണിയാനസ് എന്നും അറിയപ്പെടുന്നു). രാത്രികാല പൂക്കളും അസാധാരണമായ ഇലകൾ പോലെയുള്ള തണ്ടുകളും ഉള്ളതിനാൽ ഇത് ഒരു അലങ്കാര സസ്യമായി വളരുന്നു. സാധാരണ പേരുകളിൽ ഫിഷ്ബോൺ കള്ളിച്ചെടി, റിക്രാക്ക് കള്ളിച്ചെടി, സിഗ്-സാഗ് കള്ളിച്ചെടി, സെന്റ് ആന്റണീസ് റിക്രാക്ക് എന്നിവ ഉൾപ്പെടുന്നു, ചിലപ്പോൾ ഇതിനെ ഓർക്കിഡ് കള്ളിച്ചെടി എന്നും വിളിക്കുന്നു.
വിവരണം
ചെടിയുടെ തണ്ടുകൾ തൂങ്ങിനിൽക്കുന്നവയോ അരോഹികളൊ ആണ്. ഇതിന്റെ ശാഖകൾ തണ്ടിനോട് ചേർന്ന് ഇടവിട്ട് കൂട്ടങ്ങളായും 1 മീറ്ററോ അതിൽ കൂടുതലോ നീളവും 7-15 സെ.മീ വീതിയും കുറച്ച് ആകാശ വേരുകളുള്ള പരന്നതുമാണ്; ലോബുകൾക്ക് 25-45 മില്ലിമീറ്റർ നീളവും 10-16 മില്ലിമീറ്റർ വീതിയും ഉണ്ട്, വൃത്താകൃതിയിലുള്ള അഗ്രഭാഗത്തേക്ക് ചെറുതായി ചുരുങ്ങുന്നു; മുഴകൾ ചെറുതാണ്; പുറംതൊലി പച്ച മുതൽ മഞ്ഞ കലർന്ന പച്ച, മിനുസമാർന്നതാണ്. അരികുകൾ ആഴത്തിൽ ലോബ് ചെയ്തിരിക്കുന്നു.
സുഗന്ധമുള്ള പൂക്കൾക്ക് 10 മുതൽ 12 സെന്റീമീറ്റർ വരെ നീളവും 15 മുതൽ 17 സെന്റീമീറ്റർ വരെ വ്യാസവുമുണ്ട്. പുറംഭാഗങ്ങൾ ധൂമ്രവർണ്ണവും പിന്നിലേക്ക് വളയുന്നത് വരെ പരന്നതുമാണ്. അകത്തെ ശിഖരങ്ങൾ ആരോഹണവും, ക്രീം നിറവും, പൂവ് തൊണ്ടയ്ക്ക് നേരെ മഞ്ഞയുമാണ്. വിത്ത് പാത്രം 15-20 മില്ലിമീറ്റർ നീളവും പച്ച നിറവുമാണ്. ചാരനിറത്തിലുള്ള കമ്പിളി, കുറ്റിരോമങ്ങൾ, മുള്ളുകൾ എന്നിവ ഉപയോഗിച്ച് പെരികാർപെൽ നിരവധി ചെറിയ ചെതുമ്പലുകൾ കൊണ്ട് മൂടിയിരിക്കുന്നു.
പഴങ്ങൾ വൃത്താകൃതിയിലോ ഓവൽ ആകൃതിയിലോ 6 സെന്റീമീറ്റർ വരെയാണ്. അവയിൽ നിറയെ മുള്ളുകൾ നിറഞ്ഞതാണ്, അവ മൂപ്പെത്തുന്നതിനനുസരിച്ച് കൊഴിഞ്ഞുവീഴുന്നു. വിത്തുകൾക്ക് 2 x 1.5 മില്ലീമീറ്റർ, കറുപ്പ് നിറമുണ്ട്.
ഉത്ഭവവും ആവാസ വ്യവസ്ഥയും
180 m ഉയരത്തിൽ വളരുന്ന ചിയാപാസ്, ഒക്‌സാക്ക, ടബാസ്‌കോ, വെരാക്രൂസ് എന്നീ സംസ്ഥാനങ്ങളിലെ തെക്കൻ മെക്‌സിക്കോയിലെ ഈർപ്പമുള്ള താഴ്ന്ന പ്രദേശങ്ങളിലെ മഴക്കാടുകളിൽ എസ്.ആന്റോണിയനസ് പ്രാദേശികമാണ്. മുതൽ 500 m.
സിസ്റ്റമാറ്റിക്സ്
1950 ജൂണിൽ ഈ ഇനം ആദ്യമായി പൂവിട്ട ഹരോൾഡ് ഇ ആന്റണിയുടെ പേരിലാണ് ഈ ഇനം അറിയപ്പെടുന്നത്. 1946-ൽ ഈ ഇനത്തെ കണ്ടെത്തിയ തോമസ് മക്‌ഡൗഗൽ സമഗ്രമായി അന്വേഷിച്ച ഒരു പ്രദേശത്ത് ഈ ഇനം വളരെക്കാലമായി അജ്ഞാതമായിരുന്നു എന്ന വസ്തുതയാണ് ക്രിപ്‌റ്റോസെറിയസ് (അക്ഷരാർത്ഥത്തിൽ, "മറഞ്ഞിരിക്കുന്ന സെറിയസ്" ) എന്ന പഴയ പൊതുനാമം ഓർമ്മിപ്പിക്കുന്നു. എപ്പിഫില്ലം ആംഗുലിഗറിന്റെ അടുത്ത ബന്ധുവിനെ കണ്ടെത്തിയെന്ന് അദ്ദേഹം കരുതി. 1950-ൽ ജേഴ്‌സിയിലെ ഡോ. ഹരോൾഡ് ഇ ആന്റണിയുടെ ഹരിതഗൃഹങ്ങളിൽ ഇത് പൂവിട്ടപ്പോൾ ഇതൊരു വലിയ പുതുമയാണെന്ന് വ്യക്തമായിരുന്നു. ഈ ഇനം വളരെ അപൂർവമായി മാത്രമേ ശേഖരിക്കപ്പെടുന്നുള്ളൂ, കൃഷിയിലെ മിക്ക സസ്യങ്ങളും ഈ ആദ്യ ശേഖരത്തിൽ നിന്നാണ് വരുന്നത്. സെലെനിസെറിയസ് അന്തോനിയനസിനെ (അലക്സാണ്ടർ) ഡിആർ ഹണ്ട് ഔപചാരികമായി വിവരിക്കുകയും ബ്രാഡ്‌ലിയയിൽ പ്രസിദ്ധീകരിക്കുകയും ചെയ്തു; ഇയർബുക്ക് ഓഫ് ദി ബ്രിട്ടീഷ് കാക്ടസ് ആൻഡ് സക്കുലന്റ് സൊസൈറ്റി 7: 93. 1989
അടുത്ത സഖ്യകക്ഷികളില്ലാത്ത ഒറ്റപ്പെട്ട ഇനമാണിത്. മറ്റ് ഇനങ്ങളിൽ നിന്നുള്ള മറ്റ് രണ്ട് എപ്പിഫൈറ്റിക് കള്ളിച്ചെടികൾ സമാനമായ ശക്തമായ ദൃഷ്ടിയുള്ള പരന്ന കാണ്ഡം കാണിക്കുന്നു, അവ പൂക്കാത്തപ്പോൾ ഈ ഇനത്തിൽ നിന്ന് പെട്ടെന്ന് വേർതിരിച്ചറിയാൻ കഴിയില്ല: ഇവ എപ്പിഫില്ലം ആംഗുലിഗർ, വെബെറോസെറിയസ് ഇമിറ്റൻസ് എന്നിവയാണ്.
കൃഷി
എളുപ്പത്തിൽ കൃഷി ചെയ്യാവുന്നതും വേഗത്തിൽ വളരുന്നതുമായ അധിസസ്യമായ ''എസ്. ആന്തോണിയനസിന്'' വേനൽക്കാലത്ത് ധാരാളം ജൈവപദാർത്ഥങ്ങളും  ആവശ്യത്തിന് ഈർപ്പവും അടങ്ങിയ കമ്പോസ്റ്റും ആവശ്യമാണ്. ഇത് – തണലിലോ പൂർണ്ണ വെയിലിലോ വളർത്താം, പക്ഷേ 4 °C ൽ താഴെയായി സൂക്ഷിക്കരുത് ശൈത്യകാലത്ത്. വസന്തത്തിന്റെ തുടക്കത്തിൽ അധിക വെളിച്ചം വളർന്നുവരുന്ന ഉത്തേജിപ്പിക്കും. രാത്രിയിലെ പരാഗണത്തെ ആകർഷിക്കാൻ അതിന്റെ പൂക്കൾ ഒരു രാത്രി മാത്രം തുറക്കുകയും വളരെ സുഗന്ധമുള്ളവയുമാണ്. വസന്തത്തിന്റെ അവസാനത്തിലോ വേനൽക്കാലത്തിന്റെ തുടക്കത്തിലോ ഇത് പൂക്കുന്നു.
പുറംകണ്ണികൾ
വർഗ്ഗം:നിശാപുഷ്പങ്ങൾ വർഗ്ഗം:അധിസസ്യങ്ങൾ വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ വർഗ്ഗം:ഡ്രാഗൺ ഫലസസ്യജാലം
എന്റെ ശത്രുക്കൾ
എസ്. ബാബു സംവിധാനം ചെയ്ത 1982 ലെ ഇന്ത്യൻ മലയാള ചിത്രമാണ് എന്റെ ശത്രുക്കൾ. ചിത്രത്തിൽ ജയൻ പ്രധാന കഥാപാത്രത്തെ അവതരിപ്പിക്കുന്നു. ചിത്രത്തിന് എം കെ അർജുനന്റെ സംഗീത സ്കോർ ഉണ്ട്.
പരമേശ്വരഭാഗവതർ
തിരുവിതാംകൂർ ഭരണാധികാരിയായിരുന്ന സ്വാതിതിരുനാളിന്റെ180 സദസ്സിൽ ഉണ്ടായിരുന്ന സംഗീത വിദ്വാനാണ് പരമേശ്വരഭാഗവതർ( ജ:1813- പാലക്കാട്-മ: 1890).അദ്ദേഹം രചിച്ച അധികം കീർത്തനങ്ങൾ ലഭ്യമായിട്ടില്ല.വടിവേലു നട്ടുവനാർ, ഷഡ്കാല ഗോവിന്ദമാരാർ എന്നീ സംഗീതജ്ഞർ അദ്ദേഹത്തിന്റെ സമകാലികരായിരുന്നു. മറ്റൊരു സംഗീതജ്ഞനായിരുന്ന രാഘവയ്യർ പ്രധാനശിഷ്യനാണ്.സ്വാതിതിരുനാൾ രചിച്ച ഉത്സവപ്രബന്ധംഎന്ന കൃതി സംശോധന ചെയ്തത് പരമേശ്വരഭാഗവതരാണ്.സരജിനാഭ എന്നുതുടങ്ങുന്ന നാട്ടരാഗത്തിലുള്ള വർണ്ണവും രചിക്കുകയുണ്ടായി.
അവലംബം
വർഗ്ഗം:ഇന്ത്യൻ സംഗീതജ്ഞർ വർഗ്ഗം:1892-ൽ മരിച്ചവർ വർഗ്ഗം:പാലക്കാട് ജില്ലയിൽ ജനിച്ചവർ
ബക്ഷി ജഗബന്ധു
ജഗബന്ധു ബിധ്യാധർ മൊഹാപാത്ര ബ്രഹ്മാർബാർ റായിയെ പൊതുവെ അറിയപ്പെടുന്ന പേരാണ് ബക്ഷി ജഗബന്ധു  അഥവ "പൈക ബക്ഷി ഖോർദ രാജ്യത്തിന്റെ പടതലവനായ രാജാവ്. ഇന്ത്യയുടെ ആദ്യകാല സ്വാതന്ത്ര്യ പോരാളികളിൽ ഒരാളാണ് അദ്ദേഹം. 1817-ൽ നടന്ന പൈക കലാപം അദ്ദേഹത്തിന്റെ നേതൃത്വത്തിലായിരുന്നു.
ജീവിതം
ജഗബന്ധു ബിധ്യാധർ ,ഖോർദ രാജാവും സേനയുടെ സേനാധിപൻ എന്നറിയാനുള്ള തലകെട്ടായിരുന്നു ബക്ഷി .ഇത് അദ്ദേഹത്തിന്റെ പൂർവ്വികരിൽ നിന്നും അദ്ദേഹത്തിന് കിട്ടിയതാണ്. ഇത് കഴിഞ്ഞിട്ടേ രാജാവിന് സ്ഥാനം ഉണ്ടായിരുന്നുള്ളു.
പൈക ലഹള
ബ്രിട്ടീഷ് ഭരണത്തിനെതിരായ സാധാരണ ജനങ്ങളുടെ പിന്തുണയോടെ പൈകയുടെ (ഒറീസയിലെ സൈനികർ) ആദ്യ വിപ്ലവമായിരുന്നു അത്. 1817-ൽ ബ്രിട്ടീഷുകാരുടെ ഭൂമി വരുമാന നയം കലാപത്തിന്റെ പ്രധാന കാരണമായി. അവരുടെ സൈനികസേവനത്തിന് പാരമ്പര്യേതര അടിസ്ഥാനത്തിൽ പട്ടാളക്കാർക്ക് സൗജന്യമായി സ്ഥലം നൽകിയിരുന്നു. മേജർ ഫ്ലെച്ചർക്ക് അവരുടെ സേവനം ആവശ്യമില്ലായിരുന്നു. ഈ നയം ബക്ഷി ജഗബന്ധുവിന്റെ എസ്റ്റേറ്റുകളിൽ നിന്ന് പട്ടാളകാരെ ഇല്ലാതാക്കി .ഖോർദയിലെ ജനങ്ങളെ സ്വമേധയ കലാപത്തിന് പ്രേരിപ്പിച്ചു. ഈ നയം ജമീന്ദാർമരെയും കർഷകരെയും ഒരു പോലെ ബാധിച്ചു.പൈക സമരത്തിന്റെ മറ്റൊരു പ്രധാന കാരണം ഉപ്പിന്റെ വില വർദ്ധനയാണ്. അതിന്റെ ഫലമായി ബക്ഷി ജഗബന്ധു ബനാപ്പൂർ, ഘുംസൂർ ഗോത്രക്കാർക്ക് നേതൃത്വം നൽകി. കൊളോണിയൽ ശക്തിക്കെതിരായ പോരാട്ടത്തിൽ ഖോർദയിലേക്ക് നേരെ ധീരരായി പൊരുതി.ഈ കലാപത്തിന് പൊതുജനങ്ങളിൽ നിന്ന് വിപുലമായ പിന്തുണ ലഭിച്ചു. വിപ്ലവപ്രവർത്തനങ്ങളിൽ ബനപുരിലെ കാന്ദകൾ വിജയികളായി. കലാപങ്ങൾ സംസ്ഥാനത്തുടനീളം വിപുലീകരിക്കുകയും വളരെക്കാലം തുടരുകയും ചെയ്തു. എന്നിരുന്നാലും, ബ്രിട്ടീഷുകാരുടെ തിരിച്ചടി സഹിക്കാൻ കഴിയാതെ പൈകകൾ കാട്ടിലേക്ക് തിരിച്ചുപോയി. പൈകകൾ ഓപ്പറേഷൻ ബാണ്ടുകളിൽ വേട്ടയാടപ്പെടുകയും പലരും ക്രൂരമായി കൊല്ലപ്പെടുകയും ചെയ്തു.
അവലംബം
Odia film on Bakshi Jagabandhu
സ്റ്റീഫൻ കുസാസിറ
ബ്രിഗേഡിയർ സ്റ്റീഫൻ കുസാസിറ (Stephen Kusasira), ഉഗാണ്ടൻ ഒബ്‌സ്റ്റട്രീഷ്യൻ, ഗൈനക്കോളജിസ്റ്റ്, മിലിട്ടറി ഓഫീസർ, ഉഗാണ്ട പീപ്പിൾസ് ഡിഫൻസ് ഫോഴ്‌സിലെ (യുപിഡിഎഫ്) മെഡിക്കൽ അഡ്മിനിസ്ട്രേറ്ററാണ്. യു.പി.ഡി.എഫിൽ മെഡിക്കൽ സർവീസസ് ഡയറക്ടറായി സേവനമനുഷ്ഠിക്കുന്നു.
പശ്ചാത്തലവും വിദ്യാഭ്യാസവും
ഏകദേശം 1969-ൽ ഉഗാണ്ടയുടെ പടിഞ്ഞാറൻ മേഖലയിലാണ് കുസാസിറ ജനിച്ചത്. എംബരാര ഹൈസ്കൂളിലും (1983-1986) Ntare സ്കൂളിലും (1987-1988) പഠിച്ചതിന് ശേഷം, 1989-ൽ ഉഗാണ്ടയിലെ ഏറ്റവും പഴക്കമേറിയതും വലുതുമായ പൊതു സർവ്വകലാശാലയായ മേക്കറെരെ യൂണിവേഴ്സിറ്റിയിൽ പ്രവേശിപ്പിച്ചു. മെക്കറെർ യൂണിവേഴ്സിറ്റി സ്കൂൾ ഓഫ് മെഡിസിനിൽ ചേർന്ന അദ്ദേഹം 1995 ൽ ബിരുദം നേടി, ബാച്ചിലർ ഓഫ് മെഡിസിനും ബാച്ചിലർ ഓഫ് സർജറി ബിരുദവും നേടി. 2004-ൽ, മേക്കറെർ സർവകലാശാലയിൽ നിന്ന് ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ മാസ്റ്റർ ഓഫ് മെഡിസിൻ നേടി. കിഴക്ക്, മധ്യ, തെക്കൻ ആഫ്രിക്കയിലെ കോളേജ് ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജി (എഫ്‌സിഒജി) ഫെലോയാണ് അദ്ദേഹം. ഉഗാണ്ട മാനേജ്‌മെന്റ് ഇൻസ്റ്റിറ്റ്യൂട്ടിൽ നിന്ന് 2005-ൽ പ്രോജക്ട് പ്ലാനിംഗിലും മാനേജ്‌മെന്റിലും ബിരുദാനന്തര ഡിപ്ലോമ നേടി. ഹെൽത്ത് സിസ്റ്റം മാനേജ്‌മെന്റ്, എച്ച്ഐവി/എയ്ഡ്‌സ് മാനേജ്‌മെന്റ് എന്നിവയിൽ ഇസ്രായേലിലെ ഗലീലി മാനേജ്‌മെന്റ് ഇൻസ്റ്റിറ്റ്യൂട്ടിൽ നിന്ന് ബിരുദം നേടിയിട്ടുണ്ട്. യുണൈറ്റഡ് കിംഗ്ഡത്തിലെ (2021) ക്രാൻഫീൽഡ് യൂണിവേഴ്സിറ്റിയിൽ നിന്ന് സെക്യൂരിറ്റി സെക്ടർ മാനേജ്മെന്റിൽ മാസ്റ്റർ ഓഫ് സയൻസ് ബിരുദം നേടി. ഉഗാണ്ട സീനിയർ കമാൻഡ് ആൻഡ് സ്റ്റാഫ് കോളേജിൽ നിന്ന് ബിരുദം നേടിയിട്ടുണ്ട്.
കരിയർ
ലുവീറോ ജില്ലയിലെ ബോംബോയിലെ ബോംബോ മിലിട്ടറി ഹോസ്പിറ്റലാണ് കുസാസിറയുടെ ആസ്ഥാനം. 2017 നവംബറിൽ ഉഗാണ്ട മെഡിക്കൽ അസോസിയേഷനിൽ (UMA) പ്രവർത്തിക്കുന്ന ഡോക്ടർമാർ പണിമുടക്കിയപ്പോൾ, പൊതു ആശുപത്രികളിലെ ജീവനക്കാരുടെ UPDF ശ്രമങ്ങൾക്ക് നേതൃത്വം നൽകി.
2019 ഫെബ്രുവരിയിൽ, 2,031 UPDF പുരുഷന്മാരും സ്ത്രീകളും ഉൾപ്പെട്ട പ്രമോഷന്റെ ഭാഗമായി, കുസാസിറയെ കേണൽ പദവിയിൽ നിന്ന് ബ്രിഗേഡിയർ ജനറലായി ഉയർത്തി.
വക്ത് (1965 ചിത്രം)
യാഷ് ചോപ്ര സംവിധാനം ചെയ്ത് അക്തർ മിർസയും അക്തർ-ഉൽ-ഇമാനും ചേർന്ന് 1965-ൽ പുറത്തിറങ്ങിയ ഒരു ബോളിവുഡ് നാടക ചിത്രമാണ് വക്ത്. ബിഎഫ്‌ഐയുടെ മികച്ച പത്ത് ഇന്ത്യൻ ചലച്ചിത്ര അവാർഡുകൾക്കുള്ള പരിഗണനയിലുള്ള ചിത്രങ്ങളുടെ നീണ്ട പട്ടികയിൽ ഇത് ഇടംനേടി.
കഥ
ലാലാ കേദാർനാഥ് പ്രശാന്തയ്ക്ക് മൂന്ന് ആൺമക്കളുണ്ട്, അവരുടെ ജന്മദിനം ഒരേ ദിവസമാണ്. അവരുടെ ജന്മദിനാഘോഷ വേളയിൽ, ഒരു പ്രശസ്ത ജ്യോതിഷി അവരെ സന്ദർശിക്കുന്നു, തന്റെ മുൻകാല നേട്ടങ്ങളിൽ അഭിമാനിക്കരുതെന്നും ഭാവിയെക്കുറിച്ച് വളരെ ശുഭാപ്തിവിശ്വാസം പുലർത്തരുതെന്നും ലാലാ കേദാർനാഥിനെ ഉപദേശിക്കുന്നു, കാരണം വിധി ജീവിതത്തിൽ ഒരു പ്രധാന പങ്ക് വഹിക്കുന്നു. ലാലാ കേദാർനാഥ് പ്രവചനം അവഗണിക്കുകയും കൂടുതൽ സമ്പന്നമായ ഭാവിക്കായി പദ്ധതികൾ ആസൂത്രണം ചെയ്യുന്ന തിരക്കിലാണ്. ആ രാത്രിയിൽ, ഭാവിയെക്കുറിച്ചുള്ള തന്റെ മഹത്തായ പദ്ധതികൾ അദ്ദേഹം ഭാര്യ ലക്ഷ്മിയോട് പ്രഖ്യാപിക്കുമ്പോൾ, പെട്ടെന്ന് ഒരു ഭൂകമ്പം ഉണ്ടാകുകയും നഗരം മുഴുവൻ തകരുകയും ചെയ്തു. ലാല കേദാർനാഥിന് ബോധം വരുമ്പോൾ, അദ്ദേഹത്തിന്റെ വീട് തകർന്നു, കുടുംബം പോയി.
മൂത്ത മകൻ രാജുവിനെ ഒരു അനാഥാലയത്തിൽ ഉപേക്ഷിക്കുന്നു, മധ്യ മകൻ രവിയെ ഒരു സമ്പന്ന ദമ്പതികൾ വഴിയിൽ കണ്ടെത്തി, അവനെ സ്വന്തം മകനായി വളർത്തുന്നതിനായി അവർ അവനെ അവരുടെ വീട്ടിലേക്ക് കൊണ്ടുപോകുന്നു. ഇപ്പോഴും കൈക്കുഞ്ഞുമായ ഇളയമകൻ വിജയ് അമ്മയോടൊപ്പമാണ്. ബാക്കിയുള്ളവരെ കണ്ടെത്താൻ കഴിയാതെ ലക്ഷ്മിയും വിജയും ദാരിദ്ര്യത്തിലാണ് കഴിയുന്നത്.
ലാല കേദാർനാഥ് രാജുവിനെ അനാഥാലയത്തിലേക്ക് കണ്ടെത്തുന്നു, എന്നാൽ അനാഥാലയ മാനേജർ രാജുവിനെ അടിച്ചതിനാൽ അവൻ ഓടിപ്പോയതായി കണ്ടെത്തി. നിരാശനായ അയാൾ മാനേജരെ കൊല്ലുന്നു, പക്ഷേ ലാല കേദാർനാഥ് ജയിലിൽ അടയ്ക്കപ്പെട്ടു. കേദാർനാഥുമായി പോലീസ് ഓടിപ്പോകുമ്പോൾ, ചെറുപ്പക്കാരനായ രാജു തെരുവിൽ ഓടുന്നതും മുതിർന്നയാളായി മാറുന്നതും പ്രേക്ഷകർ കാണുന്നു.
ചിന്നോയ് സേട്ടിന് വേണ്ടി ജോലി ചെയ്യുന്ന രാജ എന്ന പരിഷ്കൃത കള്ളനായി രാജു വളരുന്നു. രാജ മീനയുമായി പ്രണയത്തിലാവുകയും കുറ്റകൃത്യത്തിന്റെ ജീവിതം ഉപേക്ഷിക്കാൻ തീരുമാനിക്കുകയും ചെയ്യുന്നു. ഒരു കുടുംബസുഹൃത്തായ രവിയെ വിവാഹം കഴിക്കാൻ മീന ഉദ്ദേശിക്കുന്നുവെന്ന് അവനെ നിരാശപ്പെടുത്തുന്നു. അവരുടെ വിവാഹനിശ്ചയത്തിന്റെ തലേദിവസം രാത്രി, രവിയെ കൊല്ലാൻ അവൻ തീരുമാനിക്കുന്നു, രവി തന്റെ ദീർഘകാലമായി നഷ്ടപ്പെട്ട സഹോദരനാണെന്ന് മനസ്സിലാക്കുന്നു. രവിയോട് അവന്റെ മാതാപിതാക്കളെ കുറിച്ച് ചോദിക്കുന്നതിന് മുമ്പ്, രവി അജ്ഞാത രക്ഷാകർതൃത്വവും മതവും ആണെന്ന് കണ്ടെത്തിയതിനെത്തുടർന്ന് വിവാഹനിശ്ചയം വേർപെടുത്താൻ മീനയുടെ മാതാപിതാക്കൾ തീരുമാനിക്കുന്നു.
ചിനോയ് സേട്ടിന്റെ ഡ്രൈവറായി ജോലി ചെയ്യുന്ന വിജയുമായുള്ള ബന്ധത്തെ എതിർത്തതിന്റെ പേരിൽ വളർത്തു സഹോദരി രേണുവുമായുള്ള തർക്കത്തിന് ശേഷം ഹൃദയം തകർന്ന രവി വീട് വിട്ടു. ഒരുമിച്ചുള്ള കോളേജ് കാലം മുതൽ രേണു വിജയ്‌യുമായി പ്രണയത്തിലായിരുന്നു, എന്നാൽ ബിഎ ബിരുദം നേടിയിട്ടും മുംബൈയിൽ അനുയോജ്യമായ ജോലി കണ്ടെത്താൻ വിജയ്‌ക്ക് കഴിഞ്ഞില്ല. ലക്ഷ്മിക്ക് ക്യാൻസർ ആണെന്ന് കണ്ടെത്തി. അവളുടെ ചികിൽസാ ചിലവുകൾ വഹിക്കാൻ വിജയ്ക്ക് ഡ്രൈവറല്ലാതെ വേറെ വഴിയില്ല.
രവിയുടെ പ്രശ്‌നത്തെക്കുറിച്ച് രാജ കേൾക്കുകയും ചിനോയ് സേട്ട് സംഘടിപ്പിക്കുന്ന ഒരു പാർട്ടിയിൽ അവരുടെ ബന്ധത്തെക്കുറിച്ചുള്ള സത്യം വെളിപ്പെടുത്താൻ തീരുമാനിക്കുകയും ചെയ്യുന്നു. പാർട്ടിയിൽ വച്ച് ചിനോയ് സേട്ടിന്റെ ജീവനക്കാരിലൊരാൾ മീനയോട് മോശമായി പെരുമാറുകയും രാജ അവനെ കൊല്ലുമെന്ന് ഭീഷണിപ്പെടുത്തുകയും ചെയ്തു. ആ രാത്രിയിൽ, മദ്യപിച്ചെത്തിയ ജീവനക്കാരൻ ചിന്നോയ് സേതുമായി വഴക്കുണ്ടാക്കുകയും സ്വയം പ്രതിരോധത്തിനായി ചിന്നി സേട്ട് ആ മനുഷ്യനെ കൊല്ലുകയും ചെയ്യുന്നു. തന്റെ കുറ്റകൃത്യം മറയ്ക്കാൻ, രാജയെ കള്ളക്കേസെടുക്കാൻ തീരുമാനിക്കുകയും മൃതദേഹം രാജയുടെ വീട്ടിലേക്ക് വലിച്ചിഴച്ച് തന്റെ അലമാരയിൽ ഒളിപ്പിക്കുകയും ചെയ്യുന്നു. വിജയ് ഇതിന് സാക്ഷ്യം വഹിക്കുന്നുണ്ടെങ്കിലും അമ്മയുടെ ചികിത്സയ്ക്ക് പണം നൽകാമെന്ന് വാഗ്ദാനം നൽകി നിശബ്ദനാണ്.
രാജ അറസ്റ്റിലാവുകയും രവി ഒരു അഭിഭാഷകനായി അവനെ സംരക്ഷിക്കുകയും ചെയ്യുന്നു, വിജയ് ആദ്യം കള്ളസാക്ഷ്യം പറയുകയും പിന്നീട് തന്റെ മൊഴി പിൻവലിക്കുകയും ചെയ്യുന്നു. രാജയെ പോലീസ് പിടികൂടിയ സാക്ഷിയായി ലാല കേദാർനാഥും കോടതിയിൽ ഹാജരാകുന്നു. ഒടുവിൽ രാജ നിരപരാധിയാണെന്ന് തെളിയുകയും ചിനോയ് സേത്ത് കോടതിയിൽ സത്യം തുറന്നുപറഞ്ഞതിന് ശേഷം ശിക്ഷിക്കപ്പെടുകയും ചെയ്തു, രവിക്ക് നന്ദി. വിജയ് ശരിയായ കാര്യം ചെയ്തുവെന്ന് ഉറപ്പാക്കാൻ ലക്ഷ്മി പിന്നീട് കോടതിയിൽ എത്തുന്നു. ലാലാ കേദാർനാഥ് അവളെ കോടതിയിൽ കാണുന്നു, ഒടുവിൽ കുടുംബം വീണ്ടും ഒന്നിക്കുന്നു. അവസാനം, ലാല കേദാർനാഥും കുടുംബത്തിലെ മറ്റുള്ളവരും ഒരു പുതിയ വീട് പണിയുന്നു, അവിടെ അവരും മീനയുടെ കുടുംബവും രേണുവിന്റെ കുടുംബവും ഒരുമിച്ച് താമസിക്കുന്നു.
ഭാരത ഭാഗ്യവിധാതാ
രബീന്ദ്ര നാഥ ടാഗോർ രചിച്ചു സംഗീതം നല്കിയ ബ്രഹ്മസൂക്തമാണ്  ഭാരത ഭാഗ്യവിധാതാ (ভারতভাগ্যবিধাতা, Bhārat Bhāgya Vidhātā). ഭാരത ഭാഗ്യവിധാതായ്ക്ക് 5 ചരണങ്ങൾ ഉണ്ട്. ഇതിലെ ആദ്യത്തെ ചരണമാണ് ഭാരതത്തിന്റെ ദേശീയഗാനമായ ജനഗണമന.
ചരണം 1
പഞ്ചാബ് സിന്ധു ഗുജറാത്ത മറാഠാ ദ്രാവിഡ ഉത്‌കല ബംഗാ,
വിന്ധ്യഹിമാചല യമുനാ ഗംഗാ, ഉച്ഛല ജലധിതരംഗാ,
തവശുഭനാമേ ജാഗേ, തവശുഭ ആശിഷ മാഗേ,
ഗാഹേ തവജയഗാഥാ,
ജനഗണമംഗലദായക ജയഹേ ഭാരത ഭാഗ്യവിധാതാ.
ജയഹേ, ജയഹേ, ജയഹേ, ജയ ജയ ജയ ജയഹേ!
മലയാള പരിഭാഷ:
സർവ്വ ജന-മനസ്സുകളുടെയും അധിപനും നായകനുമായവനെ... ഭാരതമെന്ന ഞങ്ങളുടെ ഭാഗ്യ വിധാതാവേ, അവിടുന്ന് ജയിച്ചാലും.
പഞ്ചാബ്, സിന്ധ്, ഗുജറാത്ത്, മഹാരാഷ്ട്ര, ദ്രാവിഡം, ഒറീസ്സ, ബംഗാൾ, എന്നീ പ്രദേശങ്ങളും വിന്ധ്യൻ, ഹിമാലയം എന്നീ കൊടുമുടികളും, യമുനാ, ഗംഗാ എന്നീ നദികളും സമുദ്രത്തിൽ അലയടിച്ചുയരുന്ന തിരമാലകളും അവിടത്തെ ശുഭ നാമം കേട്ടുണർന്നു അവിടത്തെ ശുഭാശിസ്സുകൾക്കായി പ്രാർഥിക്കുന്നു; അവിടത്തെ ജയഗീതങ്ങൾ  ആലപിക്കുന്നു. സർവ്വ ജനങ്ങൾക്കും മംഗളം നല്കുന്നവനെ, ഭാരതമെന്ന ഞങ്ങളുടെ ഭാഗ്യ വിധാതാവേ.., അവിടുന്ന് വിജയിച്ചാലും! വിജയിച്ചാലും! വിജയിച്ചാലും!
ചരണം 2
അഹ രഹ തവ ആഹ്വാന പ്രചാരിത, സുനി തവ ഉദാരവാണീ
ഹിന്ദു ബൌദ്ധ സിഖ ജൈന പാരസിക മുസലമാന ഖ്റിസ്താനീ
പൂരബ പശ്ചിമ ആസെ തവ സിംഹാസന പാസെ
പ്രേമഹാര ഹയ ഗാന്ഥാ
ജനഗണ ഐക്യ വിധായക ജയഹേ ഭാരത ഭാഗ്യ വിധാതാ,
ജയ ഹേ, ജയ ഹേ, ജയ ഹേ, ജയ ജയ ജയ ജയ ഹേ!
മലയാള പരിഭാഷ: അവിടുത്തെ ആഹ്വാനം എന്നുമെങ്ങും പ്രചരിക്കുന്നു. അവിടുത്തെ മഹത്തായ വാക്കുകൾ കേട്ട് ഹൈന്ദവരും ബൗദ്ധരും സിക്കുകാരും ജൈന മതസ്ഥരും പാഴ്സികളും മുസൽമാന്മാരും ക്രിസ്ത്യാനികളും പൗരസ്ത്യരും പാശ്ചാത്യരും അവിടത്തെ സിംഹാസനത്തിനു സമീപം വന്നെത്തുന്നു. പ്രേമഹാരങ്ങൾ നിർമ്മിക്കപ്പെടുന്നു. ജന സമൂഹത്തിനു ഐക്യം പകരുന്നവനെ ഭാരതത്തിന്റെ ഭാഗ്യം വിധാനം ചെയ്യുന്നവനെ അവിടുന്ന് വിജയിച്ചാലും! വിജയിച്ചാലും! വിജയിച്ചാലും!
ചരണം 3
പതന അഭ്യുദയ ബന്ധുര പന്ഥാ യുഗ യുഗ ധാവിത യാത്രീ
ഹേ ചിര സാരഥീ തവ രഥ ചക്രേ മുഖരിത പഥ ദിന രാത്രീ
ദാരുണ വിപ്ലവ മാഝെ തവ ശംഖ ധ്വനി ബാജേ
സങ്കട ദുഃഖ ത്രാതാ
ജനഗണ പഥ പരിചായക ജയഹേ ഭാരത ഭാഗ്യ വിധാതാ,
ജയ ഹേ, ജയ ഹേ, ജയ ഹേ, ജയ ജയ ജയ ജയ ഹേ!
മലയാള പരിഭാഷ: പാതയാകട്ടെ പതനവും അഭ്യുദയവും കൊണ്ട് നിരപ്പില്ലാത്തതാണ്. യുഗയുഗങ്ങളായി യാത്രികർ സഞ്ചരിച്ചു കൊണ്ടുമിരിക്കുന്നു. ഹേ നിത്യസാരഥീ, അവിടുത്തെ രഥചക്രങ്ങളുടെ ശബ്ദം കൊണ്ട് പന്ഥാവ് രാവും പകലും മുഖരിതമാകുന്നു. ദാരുണ വിപ്ലവത്തിന്റെ നടുവിൽ സങ്കടങ്ങളിലും ദുഃഖങ്ങളിലും നിന്ന് രക്ഷ നല്കുന്ന അങ്ങയുടെ ശംഖനാദം മുഴങ്ങിക്കൊണ്ടിരിക്കുന്നു. ജനഗണങ്ങളുടെ മാർഗ്ഗദർശീ ഭാരതത്തിന്റെ ഭാഗ്യം വിധാനം ചെയ്യുന്നവനെ അവിടുന്ന് വിജയിച്ചാലും! വിജയിച്ചാലും! വിജയിച്ചാലും!
ചരണം 4
ഘോര തിമിര ഘന നിബിഡ നിശീഥെ പീഡിത മൂർച്ഛിത ദേശേ
ജാഗ്രത ഛില തവ അവിചല മംഗല നത നയനേ അനിമേഷേ
ദുഃസ്വപ്നേ ആതങ്കെ രക്ഷാകരിലെ അങ്കേ
സ്നേഹമായി തുമി മാതാ
ജനഗണദുഃഖ ത്രായക ജയഹേ ഭാരത ഭാഗ്യ വിധാതാ,
ജയ ഹേ, ജയ ഹേ, ജയ ഹേ, ജയ ജയ ജയ ജയ ഹേ!
മലയാള പരിഭാഷ: ഘോരാന്ധകാരം നിറഞ്ഞ പാതിരാത്രിയിൽ കൊടും പീഡകൾ അനുഭവിക്കുന്ന ദേശത്ത് അവിടത്തെ നിർന്നിമേഷം പതിച്ച നയനങ്ങളിൽ അചഞ്ചലമായ ഐശ്വര്യം സജീവമായി നിലനിന്നിരുന്നു. ദുഃസ്വപ്നങ്ങൾ കാണുമ്പോഴും ദുഃഖം അനുഭവിക്കുമ്പോഴും സ്നേഹമയിയായ മാതാവായ അവിടുന്ന് മടിയിലിരുത്തി രക്ഷിച്ചു. ജനഗണങ്ങളെ ദുഃഖത്തിൽ നിന്ന് രക്ഷിക്കുന്നവനെ ഭാരതത്തിന്റെ ഭാഗ്യം വിധാനം ചെയ്യുന്നവനെ അവിടുന്ന് വിജയിച്ചാലും! വിജയിച്ചാലും! വിജയിച്ചാലും!
ചരണം 5
രാത്രി പ്രഭാതില ഉദില രവിച്ഛവി പൂർവ്വ ഉദയഗിരി ഭാലേ
ഗാഹെ വിഹംഗമ പുണ്യ സമീരണ നവ ജീവന രസ ഢാലേ
തവ കരുനാരുണ രാഗേ നിദ്രിത ഭാരത ജാഗേ
ജയ ജയ ജയ ഹേ ജയ രാജേശ്വര ഭാരത ഭാഗ്യ വിധാതാ,
ജയ ഹേ, ജയ ഹേ, ജയ ഹേ, ജയ ജയ ജയ ജയ ഹേ!
ഇതും കാണുക
വർഗ്ഗം:ഇന്ത്യ വർഗ്ഗം:ദേശഭക്തി ഗാനങ്ങൾ വർഗ്ഗം:ഇന്ത്യയുടെ ദേശീയ പ്രതീകങ്ങൾ വർഗ്ഗം:രബീന്ദ്രനാഥ് ടാഗോർ
ബാറ്റിൽ ഓഫ് ദ സെക്സസ് (സിനിമ)
2017ൽ പുറത്തിറങ്ങിയ ബാറ്റിൽ ഓഫ് ദ സെക്സസ് സിമോൺ ബ്യൂഫോയ് എഴുതി ജോനാതൻ ഡേറ്റണും വാലെറി ഫാരിസും സംവിധാനം ചെയ്ത ജീവചരിത്രപരമായ സ്പോർട്സ് കോമഡി ഡ്രാമയാണ്.1973ൽ ബില്ലി ജീൻ കിങ്ങും ബോബി റിഗ്ഗ്സും തമ്മിൽ 1973ൽ നടന്ന ഒരു ടെന്നിസ് മത്സരവുമായി ബന്ധപ്പെട്ടതാണ് കഥ. എമ്മ സ്റ്റോൺ ബില്ലി ജീൻ കിങ്ങും, ബോബി റിഗ്സ് ആയി സ്റ്റീവ് കാരെലും ആണ് അഭിനയിച്ചത്. ആൻഡ്രിയ റിസെൻബറൊ, എലിസബത് ഷൂ, ഓസ്റ്റിൻ സ്റ്റവൽ, ബിൽ പുൾമൻ, സാറ സില്വർമാൻ എന്നിവർ മറ്റ് കഥാപാത്രങ്ങളായും അഭിനയിച്ചു.
ടെലുറിഡ് ഫിലിം ഫെസ്റ്റിവലിൽ 2 സെപ്റ്റംബർ 2017ന് ആദ്യപ്രദർശനം നടന്നു. അമേരിക്കയിൽ തീയറ്റർ റിലീസ് 22 സെപ്റ്റംബർ 2017ന് നടന്നു.വിമർശകരിൽ നിന്ന് അനുകൂലമായ നിരൂപണം നേടിയ സിനിമയിൽ എമ്മ സ്റ്റോണിന്റെ പ്രകടനം അവരുടെ അഭിനയജീവിതത്തിലെ മികച്ച പ്രകടനമായി വാഴ്ത്തപ്പെട്ടു. എമ്മ സ്റ്റോണും സ്റ്റീവ് കാരലും ഗോൾഡൻ ഗ്ലോബ് നാമനിർദ്ദേശം നേടുകയുണ്ടായി.